Хитой журналистикаси: кеча ва бугун — ni hao | 你好\nНаргис ҚОСИМОВА . 09.04.2019 09.04.2019 . 650\nХитой — энг қадимги тамаддун мамлакатидир. Хитой тамаддуни Шумер, Хараппер, Миср цивилизациялари билан бир қаторда туради ва унинг ўзига хослиги у бошқа тамаддунлардан фарқли ўлароқ, алоҳида, ҳозирги кунга қадар ривожланиб келмоқда. Қадим замонлардан бугунги кунга қадар Хитой Осиё мамлакатлари ичида ўзига хос маданияти билан ажралиб туради. Бундан беш минг йил илгари хань элати Янцзи ва Хуанхэ дарёлари бўйини эгаллаб турган кичик халқ эди, бугун эса Хитой аҳолиси дунё аҳолисининг бешдан бир қисмини ташкил этади. Бугунги кунда Хитой Халқ Республикасида расмий равишда тан олинган 56 та миллат вакиллари яшашади, улардан энг кўпи (91,51 %) хитойликлар-ханлардир, қолган 8,49 % турли элат вакиллари ҳисобланади.\nХитой халқининг ахборотга бўлган эҳтиёжини қондириш ҳам қадимдан, аниқроғи VIII-асрдан бошлаб биринчи газета «Ди Бао» чоп этилишидан бошланади. Унда асосан император фармонлари ва давлат аҳамиятига молик воқеалар ёритилган. Хитойдаги илк замонавий газета эса Макаода 1822 йили “Хитой ариси” номи билан чиқа бошлаган. Биринчи хитой тилидаги замонавий газета Сингапурда 1815 йили чиққан ва у “Хитойнинг ойлик журнали” деб аталган. Хитой ҳудудида биринчи хитой тилида газета эса 1833 йили “Шарқий-Ғарбий ойлик журнал” чоп этила бошланган.\n19.12.1903 йил. Шанхайда «Хитой халқ газетаси» нашр эта бошланди. Унга Лин Байшуй асос солган.\nЖаҳоннинг энг қадимий ва йирик давлатларидан бири ҳисобланадиган ҳозирги Хитой 1949 йилнинг 1 октябрида ташкил топган. 1949 йилнинг октябрида ХХРнинг ташкил этилиши янги типдаги Хитой журналистикаси ҳамда ОАВ тизимининг бир бутун ҳолича қайтадан шаклланишига замин ҳозирлади. ОАВ соҳасидаги ижтимоий-сиёсий шаклланиш биринчи навбатда «давлат манфаатларини шахсий манфаатларга мувофиқлаштириш» сиёсатининг юзага келишига ҳамда бу провардида давлат ва хусусий матбуот нашрлари, радио ва телеканалларнинг ташкил этилишига замин ҳозирлади.\nХитой матбуоти ХХ-асрнинг биринчи ярмида оғир иқтисодий ривожланганлигини кузатиш мумкин. Аҳолисининг кўплиги жиҳатидан дунёда биринчи ўринда турадиган Хитойда коммунистик партия ҳукмрон эканлиги маълум. Шу боис мамлакатда чоп этиладиган нашрларнинг аксарияти ўша мафкурага хизмат қилишини тасаввур этиш қийин эмас. Нима бўлганида ҳам, ўзига хос тараққиёт йўлини танлаган Хитой матбуотининг халқаро журналистика майдонида салмоқли ўрни бор.\nЎтган асрнинг биринчи ярмида мамлакат халқи оғир иқтисодий, сиёсий кунларни бошидан кечирди. Бу ҳол бошқа соҳалар қатори, матбуот равнақида ҳам ўз оқибатини кўрсатди. Бироқ тараққийпарвар халқ ҳар қандай шароитда юксалиш сари йўл топади. Бу ҳолни айнан Хитой матбуоти мисолида ҳам кузатиш мумкин.\nМатбуотнинг етакчи нашрларидан бири «Renmin ribao” (Женмин жибао) газетасига 1946 йил 15 майда Ханьдан шаҳрида асос солинган. 1948 йил июнидан бошлаб газетани Шицзянчжуане шаҳар босмахонасида янги коллеграфик ҳарфларда нашр этиш йўлга қўйилди. 1949 й. 2 февралда газета таҳририяти мамлакат пойтахти Пекинга кўчирилди. Дастлаб тўрт, олти саҳифада чиққан газетанинг адади 90 минг нусхада чиқарилган. 1955 йилда саккиз саҳифали газета адади 700 минг нусхадан ошди.\n«Жэньминь жибао», газетасининг адади 80 йилларга келиб 5 миллион нусхадан ошгани, 1982 йилдан бошлаб инглиз тилидаги нашри Сан-Францискода 300 минг нусхада чоп этилиб, 122 та мамлакатга тарқатила бошлагани маълум.\nБу даврдаги Хитой газеталари: Америкалик мутахассислар фикрича мавқейи жиҳатидан АҚШнинг “Нью Йорк таймс”, “Вашингтон пост”, Англиянинг “Таймс”, Германиянинг “Вельт”, Франциянинг “Монд” газеталари билан тенглашган эди. Шуни ҳам назардан четда қолдирмаслик керакки, мазмун моҳиятига кўра газетанинг хитой тилидаги нашри билан билан инглиз тилида дунёга тарқатиладиган нашри ўртасида анчагина тафовутлар бўлади.\n1945-50 йилларида ташкил этилган зиёлиларнинг (Сюзси) тарғиботчиларининг “Шиши шоуцэ”, халқаро сиёсий мавзуларни ёритишга мўлжалланган “Шице чжиши” умумхитой хотин-қизлар демократик федерациясининг “Синь-Чжунго Фунюй” журналлари ҳам анча оммалашиб кетди.\nХитой матбуотини ва муҳим ахборотлар билан таъминлашда «Синьхуа” ахборот агентлиги алоҳида ўринга эга. 1949 йилларда бу агентликда 810 ходим фаолият кўрсатган бўлса, 1952 йилда улар сони 2 мингдан ошди. 1950 йиллардан эътиборан марказлашган давлат ахборот агентлигига айлантирилган. “Синьхуа” нинг 28 та мухбирлар пункти бор эди. Унинг Нью-Дели, Прага, Москва, Берлин ва бошқа шаҳарларда ваколатхоналари фаолият кўрсатарди.\nҲозирги даврда Хитойда энг Машҳур ва оммабоп кундалик газеталари сирасига Қуйидагиларни киритиш мумкин.\n«Женмин жибао» («Халқ газетаси»)- 1946 йил 15 майда Хэбэй провинциясининг Хандан шаҳрида ХКП Марказий Қўмитасининг нашри сифатида чиқарилади. Қозирги вақтда бир-биридан фарқланувчи иккита кундалик нашрига эга ушбу газета Хитойдаги Шицзянчжуандан ташқари Сан Францискода ҳам чоп этилади ва дунёнинг 122 мамлакатига тарқатилади. Унинг бир нусхаси хитойликлар учун мўлжалланган бўлса (тахм 5 млн. нусхаси), 300 минг нусхаси хорижий аудиторияга мўлжаллаб чиқарилади.\n“Вэнхуэй бао” (Маданият газетаси). 1938 йилнинг январида Шанхайда асос солинган. Умумиллий газета бўлиб, адади 1 млн. 300 мингдан ортиқ. умумий ададининг тўртдан уч қисми Хитойнинг бошқа шаҳарлари ва шунингдек хорижга ҳам тарқатилади. Газета АҚШ, Канада, Япония, Таиланд, Мексика ва бошқа баъзи мамлакатларда ҳам ўз мухбирларига эга. У ўз иловалари сони бўйича Хитойда биринчи ўринни эгаллайди. Ҳозирда 13 – 14та атрофида иловалари нашрдан чиқади.\nЮқоридагилардан ташқари ҳозирда Хитойдаги энг машҳур газеталар Қаторига “Гуангмин жибао” (Хитой демократик лигасининг марказий Қўмитасининг нашри бўлиб адади 1,5 млндан ортиҚ), “Гунжэнь жибао” (Ишчилар газетаси) (умумхитой касаба уюшмалари федерацияси ижроия Қўмитасининг нашри, адади 1,8 млн. нусқа), “Чжунго цинян бао” (“Хитой ёшлари газетаси”) (Пекинда ҳафтасига 3 марта 3,1 млн. нусхада чиқарилади) кабиларни ҳам киритиш мумкин.\nҲозирги вақтда Хитойда 305 хил турли-туман журналлар нашр этилади ва улардан 106 таси умудавлат нашрлари ҳисобланади. Нисбатан йирик ва эътиборли журналларга ёшларга мўлжаллаб бир ойда бир марта чиҚариладиган «Чжунго цинян” (“Хитой ёшлари”), умумхитой адабиёти ва санъат ишчи ходимлари ассоциациясининг “Жэнмин венхуэ” (Халқ маданияти) номли Пекинда 1 млндан ортиқ нусхада чиқариладиган адабий бадиий журнал, умумхитой аёллар демократик федерациясининг «Синь Чжунго фунюй” (“Янги Хитой аёллари”) ва бошқаларни мисол қилиш мумкин.\nРадио ва телевидение\n2001 йил апрель маълумотларига кўра Хитойда умумий 140 та радио эшиттириш компаниялари фаолият юритар эди. эшиттириш дастурлари турли Хитой диалектлари ва инглиз тилида Қам узатилади. Кўпчилик радиостанциялар ахборот, мусиқа, йўл ҳаракати ходисалари, молиявий ва қишлоқ хўжалигига оид янгиликларни бериб боради. Сўнгги вақтларда радиостанциялар дастурларида аҳолини ижтимоий Қимоялаш, соқлиқни сақлаш, йўл ҳаракатига риоя қилишни тарҚиб этиш марказий ўринга кўтарилмоқда.\nХитой Ахборот тарқатиш корпорацияси — Хитойдаги ахборот тарқатиш саноатининнг энг етакчи ОАВси ҳисобланади. Унинг марказий станцияси Тайпейда жойлашган, шунингдек у турли худудларда 9 та маҳаллий станцияларга ҳам эга. Мазкур тармоқлар оммабоп мусиқа, миллий янгиликлар, саноат ва молиявий хизматлар, таълим ва диний дастурларни узатишга ката эътибор қаратишади.\nХХР нинг миллий радиостанцияси – Марказий Ахборот узатиш тизими Хитой Мандарин тили ва ва яна шунингдек, 7 та хитой диалектида турли тармоқларда ўз эшиттиришларини бериб боради.\nХитой Халқаро радиоси ҳозирги вақтда 38 та хорижий ҳамда 4 та Хитойда бирмунча катта таъсирга эга диалектларда, яъни умумий 43 тилда эшиттиришлар тайёрлаб, эфирга узатади.\nСўнгги йилларда Хитойда жамоатчилик телевизион тизимининг шаклланиши, хусусий кабель телевидениелари фаолиятига Қонунан рухсат этилиши ҳамда рақамли телевидениега нисбатан қизиқишнинг кучайиши мамлакат миқёсида телевидение соҳасида ўзига хос тараққиётга ва янги ахборот технологияларининг кириб келишига замин ясади.\nСўнгги статистик маълумотларга кўра, ҳозирги вақтда Хитойда 100 га яқин кабель тизимлари фаолият кўрсатади. Мазкур тизимлар обуначиларга 70 та канал орқали ойлик миқдори 20 АҚШ долларидан кўп бўлмаган ҳақ эвазига янгиликлар дастурлари, Хитой ва хориж кинофильмлари, мультфильмлар, диний, спорт, мусиқа ва бошқа турли-туман дам олиш дастурлари намойиш этишади. Бугунги Хитойда фаолият кўрсатаётган энг йирик телеканалларга TVBS-N, FTV news, The Power TV (PTV) янгиликлар канали, the Eastern TV каби каналларни мисол қилиш мумкин.\nАхборот агентликлари: ҳозирда ХХРда иккита йирик ахборот агентликлари фаолият кўрсатади. Улар “Синхуа” ва “Чжунго синвэньшэ” агентликларидир.\n“Синхуа” нафақат Хитойда, балки дунёда ҳам энг йирик ахборот халқаро ахборот агентликлари орасида етакчи ўринлардан бирини эгаллайди. “Синхуа” ҳозирда Ўрта Шарқда, Осиё-Тинч океани минтақаси, Лотин Америкаси ва Африка худудларида ўз бош бошқармаларига, шунингдек, дунёнинг турли мамлакатларда 93 та бўлимларига эга. Хитойнинг барча ҳудудларида мухбирлар пунктлари мавжуд бўлиб, у мамлакатдаги 150дан ортиқ ОАВни зарурий ахборот билан таъминлайди. 120дан ортиқ мамлакатлардаги 170та обуначиларини эса инглиз, француз, испан ва хитой тилларида кундалик ахборотни етказиб беради.\n“Чжунго синьвэншэ” (“Хитой ахборот хизмати” қисқарган шакли “Чжунсиньшэ”) 1952 йилнинг 14 сентябрда Пекинда ташкил этилган. Ҳозирда Хитой ҳудудидаги 100 дан ортиқ ОАВ га ҳамда хорижда яшаётган хитойликлар учун ахборот тарқатади.\nХитойда интернет журналистика ривожи\nИнтернетнинг ривожи Хитойда тармоқ журналистикасини вужудга келтирди. Weibo платформасидаги микроблоглар ўзига хос тармоқ журналистикасига асос солди. Чунки Хитойда Twitter расмий равишда тақиқланган бўлиб, фойдаланувчилар учун миллий интернет сегменти ташкил этилган эди. Айнан Weibo ўзига хос “фуқаро ахборот агентлигига “ айланди Унда берилаётган хабарлар жамоатчилик эътиборини расмий шахслар ҳаётида юз берадиган воқеалар, жамоат фаолиятига қаратади.\n1990-йилларнинг ўрталарида тармоқ ОАВ ривожлана бошлади. Хитой газетаси томонидан интернетдан фойдаланиш амалга оширилиб, ўзининг электрон сайтини 1993 йил 6 декабрда «Ханчжоу» газетаси яратди. 1996 йилга келиб “Шенчжоудан ўқувчи” онлайн журналининг чиқиши эса интернет ОАВга асос солди. 1996 йил 1 январидан мамлакатнинг энг йирик газетаси «Жэньминь жибао», кейин “ Гуанчжоу газетаси. Электрон нашр”, “Хитой акциялари. Электрон нашр” онлайн режимда чоп этила бошланди. 1996 йилнинг охирига келиб 30 та газетада ва 20 та журнал онлайн тизимга ўтишди. Шу йилнинг декабрь ойида Марказий Хитой телевидениеси ўз сайтини яратди. 2000 йилга келиб эса 10 мингдан зиёд ОАВ онлайн режимда фаолият юрита бошлади. 2000 та таҳририят ўз сайтларини очишди. Бугунги кунга келиб Хитойнинг тармоқ медиа муҳити энг илғор ва барқарордир. Хитойнинг ахборот серверлари ўз эътиборларини контентнинг қизиқарли бўлишига қаратишмоқда. Айнан интернет ОАВ анъанавий ОАВга нисбатан мамлакатда ва дунёда содир бўлаётган воқеа ҳодисаларни биринчи бўлиб ёритишади.\nҲуқуқий жиҳатдан интернет ОАВга нисбатан 1994 йилдан бошлаб 60 дан зиёд турли хил меъёрий ҳужжатлар қабул қилинди. 2007 йили эса мамлакатда Хитой ОАВга ҳар қандай салбий ахборотни жойлаштирилишини тақиқловчи қонун қабул қилинди. Интернет-цензура Хитой Халқ Республикасида давлат сиёсати доирасида амалга оширилади. Интернет назорат уч хил йўл билан: ахборот таҳририятларда рўйхатдан ўтиш ва лицензия олиниши шарт бўлиб, айнан Хитой Коммунистик партияси ОАВ таҳририятлари бош муҳаррирларини тайинлайди. Хитойнинг энг йирик “Синьхуа” ахборот агентлиги ўз навбатида хорижий ОАВлар тарқатаётган янгилик ва хабарларни таҳрирлаш, керак бўлса тақиқлаш ҳуқуқига эга.\nХитойда ўз ўзини цензура қилиш анча яхши йўлга қўйилган. Таҳририятлар “Оммавий ўз ўзини цензура қилиш ва касб этикаси” деб номланган ҳужжатни имзолашлари шарт.\nЖурналистика соҳасида Ўзбекистон ва Хитой ҳамкорлиги\n2011 йил 2 январида Ўзбекистон ва Хитой ўртасида ўрнатилган дўстлик алоқаларининг 20 йиллиги кенг нишонланди. Шу муносабат билан Хитой Халқ Республикасининг Ташқи ишлар вазирлиги мамлакатга Марказий Осиё давлатлари ОАВ вакиллари билан биргаликда ўзбек журналистлари учун саёҳат уюштирди.\nЎзбекистон ва Хитой Халқ Республикаси ўртасида Қўшма декларация имзоланди. Пекин. 19.08.2014 йил\nГуруҳда ОАВ вакиллари сифатида Ўзбекистон миллий телерадиокампанияси, “Туркистон-пресс” ахборот агентлиги вакиллари ҳам киришди. Саёҳат давомида журналистлар Хитойнинг бугунги куни билан танишиб, йирик давлат арбоблари, хусусан Хитой ташқи ишлар вазирининг ўринбосари Чэн Гопин жаноблари билан учрашишди.\nМамлакатнинг йирик саноат ҳудулари Шанхай ва Урумчи, Huawei компанияси ва миллий телекомпания CCTV фаолияти билан яқиндан танишишди, Хитойнинг турли олий ўқув юртларида таҳсил олаётган ёшлар билан учрашишди.\n2016 йилнинг ноябрь ойида эса Huawei Tech Investment Tashkent компанияси ўзбек журналистлари учун Хитойдаги штаб-квартирасига саёҳат уюштирди. Саёҳат давомида журналистлар Huawei компаниясининг Пекин, Шанхай ва Шеньчжендаги кўргазма залларида бўлишди. Албатта мамлакатга ОАВ вакилларининг қилган саёҳатлари бежиз кетмади. Ўзбекистон босма, электрон ва онлайн ОАВда саёҳат таассуротлари хусусидаги кўплаб журналистик материаллар бугунги кунда Хитой Халқ Республикасининг бугунги куни, унинг ривожланиш истиқболларини ўз аудиториясига кўрсатиб берди.\n2017 йилда Ўзбекистон Республикаси ва Хитой Халқ Республикасининг ҳамкорлик алоқаларининг ўрнатилганига 25 йил тўлади. Хитой Ўзбекистон Республикаси давлат мустақиллигини биринчилардан бўлиб тан олди. 1992 йилда мамлакатлар ўртасида дипломатик муносабатлар ўрнатилди. 1992 йилнинг 15 октябрида Ўзбекистон билан Хитой Халқ Республикаси ўртасидаги муносабатлар истиқболини белгилаб берган тарихий воқеа рўй берган эди. Шу куни мамлакатимиз пойтахтида Хитой элчихонаси очилди. Ана шу кундан эътиборан мамлакатлар ўртасидаги ўзаро ҳамкорлик алоқалари юқори суръатлар билан ривожлана бошлади. 1995 йилнинг май ойида Пекин шаҳрида мустақил Ўзбекистон Республикасининг элчихонаси тантанали равишда очилиб, ўз фаолиятини бошлади.\nДавлатларимиз ўртасидаги муносабатлар Стратегик шериклик ўрнатиш тўғрисидаги қўшма декларация, Дўстлик ва ҳамкорлик тўғрисидаги шартнома, Икки томонлама стратегик ҳамкорликни янада чуқурлаштириш ва ривожлантириш ҳақидаги қўшма декларация ҳамда бошқа кўплаб икки томонлама муҳим ҳужжатлар асосида изчил ривожланиб бораётир. Савдо-иқтисодий, сармоявий, илмий-техникавий, гуманитар алоқаларни кенгайтириш, хавфсизлик соҳасида ҳамкорликни мустаҳкамлаш икки томонлама муносабатларда муҳим аҳамият касб этмоқда. Уларнинг барчаси икки мамлакат ОАВида мунтазам равишда ёритилиши мамлакатларимиз ўртасидаги алоқалар анъанавий дўстлик, ўзаро ишонч ва манфаатдорлик руҳида изчил ривожланиб бораётганини ждаҳон ҳамжамиятига яна бир карра намойиш этади.\nЙўл очерки Хитой сафарининг илк кунида мени ҳаяжон босди. «Тошкент– Урумчи» йўналишидаги самолётга чиқарканман беихтиёр Ватан ҳақидаги тасаввурларим кенгайгандек бўлди. Азиз Ватаним харитасини буюк Хитой мамлакати ...\n1420 йил (бундан 600 йил олдин) – Темурийлар давлатидан Хитойга юборилган 530 кишилик жуда катта элчилар гуруҳи катталикда Амударёга тенг келадиган Қорамурон дарёсига етиб ...\nСайт ижодкорлари 2018 йилда содир бўлган ўзбек-хитой ҳамкорлигининг 10 та энг муҳим воқеаларини саралаб олди. Марҳамат улар билан танишинг: 1.Ўзбекистон Республикаси Президенти Хитой раҳбари билан ...\nАввалги мақола | 上一篇文章 Мен билмаган Хитой харитаси\nКейинги мақола | 下一篇文章 Хитойда навбатдаги халқаро форум бўлиб ўтади


Маҳкумларга ҳам пенсия тайинланади - zarnews.uz\nҚонунда озодликдан маҳрум этилган шахсларга пенсия тўлаш кўрсатиб ўтилган. Эндиликда манзил-колонияларда жазони ўтаётган, озодликдан маҳрум этишга ҳукм қилинган шахсларга пенсия тўлаш манзил-колония жойлашган ҳудуддаги Ўзбекистон Республикаси Молия вазирлиги ҳузуридаги бюджетдан ташқари Пенсия жамғармасининг туман (шаҳар) бўлимлари томонидан тегишли пенсиялар суммаларини маҳкумларнинг шахсий ҳисобварақларига ўтказиш орқали амалга оширилиши белгиланди. Яъни, озодликдан маҳрум этилган шахслар муассаса жойлашган жойда пенсия тайинлаш борасида ариза беришлари мумкин.\nЎзбекистон Республикаси Молия вазирлиги ҳузуридаги бюджетдан ташқари Пенсия жамғармасининг Самарқанд вилояти бошқармаси томонидан Паст Дарғом туманидаги 37-манзил-колонияда мазкур қонуннинг мазмун-моҳиятини тарғиб этиш юзасидан маҳбуслар билан учрашув ўтказилди. Тадбирда қонунда белгиланган масалалар юзасидан иштирокчиларга батафсил тушунчалар берилди, маҳбуслар ўзларини қизиқтирган саволларга мутахассислардан батафсил жавоб олди.\nХудди шундай тадбир Самарқанд шаҳридаги Фарҳод қўрғонида жойлашган 10-манзил-колониясида ҳам ташкил этилди.


"Ҳумо" бош мураббийи кечаги мағлубият сабабларини изҳолади / Olamsport.com\n"Ҳумо" бош мураббийи кечаги мағлубият сабабларини изҳолади\nТеглар : Евгений ПопихинҲумоХимик\nТошкентнинг "Ҳумо" хоккей клуби бош мураббийи Евгений Попихин "Химик"ка қарши кечган ўйиндаги мағлубият (2:4) сабабларини изоҳлади.\nХабар берганимиздек, кеча оқшом "Ҳумо" Олий хоккей лигасининг навбатдаги турида Москва вилоятининг "Химик" клуби меҳмони бўлиб, 2:4 ҳисобида имкониятни бой берган эди. Учрашувдан сўнг ўтказилган матбуот анжуманида "Ҳумо" устози саволларга жавоб берди.\n- "Химик"ни ғалаба билан табриклайман, - дея сўз бошлади Е.Попихин. - Ўйинни жуда яхши бошлаган эдик. Лекин кетма-кет иккита жуда қулай, голга тортадиган вазиятда Воронинга совуққонлик етишмади. Иккита вазият кўкка совурилди. Натижада хоккейнинг олтин қоидаси ишга тушди. Мезбонлар кетма-кет уч бор дарвозамизни ишғол қилишди. Яхшиям учта голдан кейин "сочилиб" кетмадик. Йигитлар характер кўрсатишга уринишди. Биринчи жавоб шайбаси киритилди. Иккинчи бўлимда устунликка эришдик. Аммо, вазиятлардан фойдаланиш бугунги ўйинда "нол"га тенг бўлди. Яценконинг ўзи иккита юз фоизлик имкониятдан фойдалана олмади. Ўтказиб юборилган тўртинчи шайба эса бизни "дафн" этди.\n- "Ҳумо" кейинги ўйинларини "Звезда", "Тамбов", "Буран" ва "Ростов"га қарши ўтказади. Бўлажак сафар ўйинларидан нима кутяпсиз?\n- Биз ҳар бир ўйинга алоҳида тайёргарлик кўрамиз. Ҳозир плей-офф учун кураш кетяпти. Бу эса охиригача давом этади. Ҳар бир ўйинда худди охирги финал учрашувига чиққандек ҳаракат қилишимиз шарт. Бундай муҳим ўйинларда етакчилар, тажрибали хоккейчилар катта масъулиятни ўзларига олишлари керак. Бу ўйинчилар биз мураббийларга кўмакчи бўлишлари лозим. Сиз санаб ўтган клубларга қарши кечадиган ўйинларимизнинг натижаси етакчиларимизнинг ҳаракати ва ўйинига боғлиқ бўлади.\n- Биринчи бўлим сўнггида дарвозабон алмаштирилди. Бу сизнинг қарорингизми?\n- Ҳа, кимни алмаштиришни мен ҳал қиламан. Лекин бу алмаштирилиш Смирягин ёмон ўйнагани учун амалга оширилди дегани эмас. Уччала голда ҳам дарвозабонни тўлиқ айбламаган бўлардим. Ҳимоячилар рақиб хоккейчиларига зарба йўллаш учун қўйиб беришди.\n- "Звезда" клубидан Лозебников "Ҳумо" сафига келиб қўшилди. Кейинги ўйинда уни кўрамизми?\n- Билмадим. Олдин бугунги ўйинни муҳокама қилиб олишимиз керак. У ўйинга тайёр.\n17 янв 16:48:01\nОлға Хумо қуши\n17 янв 16:27:15\nХоккейни койиллатармиди Футболни койиллатмаган халкни пулини шуларга ойлик клиб бераверинглар хомийлар хаммаси табий бойликларимизни пулини беряпти буларга


Улуғ насиба ворислари 2 | билим чашмасидан отилган фаввора\nБисмиллаҳир Рохманир Роҳийм\n“УЛУҒ НАСИБА ВОРИСЛАРИ”\n(Муаллиф: Р.Абдуррахим ўғли,\nЯратувчи Хақ Таъолога хамду-сано, унинг сўнгги росули бўлмиш Мухаммад Мустафога саловоту-саломлар бўлсин! Доктор Абдуррохман Риъфат ал-Башанинг тобеъинлар ҳақида ёзган асари туртки бўлиб, “Улуғ насиба ворислари” номли олимлар ҳақидаги рисолани ёзган эдик. “Улуғ насиба ворислари” рисоласини битирганимиздан сўнг, яна уни давом этказишга бўлган рағбат бизни эгаллади. Пайғамбар алайҳис-саломнинг меросларига насибадор бўлган олимлар ҳаёти, уларнинг сийрату-сиймолари ва амаллари инсон ҳаётига ўз таъсирини ўтказиши аниқ. Улар ўз ҳаётларини иймон, эхсон ва эзгулик устига бино қилган амалли инсонлар эдилар. Ҳалоллик, бировнинг хаққидан ҳазар қилиш, мансабу-мартабалардан воз кеча олишдек ажойиб хусусиятларга эга бўлиш билан бирга, барча халқларга ўрнак ҳам бўла олганлар. Омонат бўлган динни, унинг устуни бўлган илмни ўзидан аввалги сахоба-устозлардан қунт билан ўрганиб, ўзлаштириб ҳаётларига татбиқ қилиб ва уни ўзгаларга ўргатиб фидокорлик қилганлар.\nОдамлар олимлар насиҳатларига қақроқ ер сувга қанчалик муҳтож бўлса, унданда муҳтож бўлиб туради. Лекин одамлар беамал олимнинг айтадиган насиҳатидан кўра, уни ўзининг тузалишини, ислоҳ бўлиб ўнгланишини истайдилар. Чунки илм – биринчи навбатда ўз ўрганувчиси олдига амал этишни кўндаланг қилиб қўяди. Ўрганувчи ўрганган илмига мувофиқ амал қила олсагина, у ишончли муаллим-устоз бўла олади. Агар ўзи ўрганган илмга ўзи амал этмай туриб, ўзгадан амал этишни талаб қилган, ёки илмни дунё матоҳларига етиш ниятида, издиҳом-маросимларда юқорига чиқиш мақсадида ўзлаштиришган бўлса – кўпга бормай одамлар қалбидан ўчиб кетишга сабаб бўлади. Зероки улар илмдан Аллоҳ ризосини эмас, балки вақтинчалик, ўчиб кетмиш нарсаларга ошиқ бўлганлар.\n“Улуғ насиба ворислари” бўлган олимлар эса пайғамбар алайҳис-саломдан илм билан бирга амални ҳам ўзлаштирган амалли устозлар ҳисобланадилар.Уларнинг илми амалига хилоф бўлмаган, одамларга яшаш турмуш тарзида ҳам ибрат бўлган кимсалар эдилар. Уларнинг ахлоқларини ўрганар экансан, бошқа олам, бошқа саййорага саёҳат қилгандек бўласан! Бу амалли олимларнинг яна навбатдагилари билан иншааллоҳ танишиб ўтамиз! Аллоҳнинг ўзи ишимизга мададкор бўлсин!\n2016-10-03 2415 Ko'rilgan\n2016-10-03 2299 Ko'rilgan\nТажрибаларнинг йўналиши салоҳиятга бориб тақалишининг барчаси иш эгалари ҳузуридан бошланади. Тугалланиш жойи ҳам уларнинг ҳузуридадир. Иш эгаси бўлган етакчи агар ўзи салоҳиятда бўлса, унинг қўл остидаги авом халқ ҳам салоҳиятда бўлади. Агар улар фосид бўлса, оммайи халқ фасодга юз тутади. Иш устида турган кимса бошқалар сингари тўғри насиҳатга, эгри ишлардан наҳий қилиб, қайтарилиб туришга муҳтож бўлади. Ўшандай нозик ва шарафли иш устида Товус ибн Кайсандек фақиҳлар мусулмонлар учун манфаатлар бўлишига сабаб бўлганлар. Товус ибн Кайсаннинг асл номланиши Заквон ибн Кайсан бўлган. Унинг Товус деб аталишидан мурод шуки, товус – кўриниши чиройли қушдир. Кўп уламо ва солихларга “товус” лақабини бериш, уларнинг илми ва хулқи гўзал бўлганлиги билан ифодаланади.\n2016-10-03 2491 Ko'rilgan\nСулаймон ибн Абдулмалик муъминларга етакчи бўлиб турган паллаларда эди. Хуросоннинг волийси, ислом учун қиличини яланғочлаган кучли саркарда Язид ибн Муҳаллаб юз мингга етган қўшин билан Форснинг Журжон ва Табаристон ерларига фатх ишларига қасд қилган эди. Ихтиёрий аскарлар ичида тобеъин олим Мухаммад ибн Васеъ ал-аздий ҳам бор эди. У киши “фақиҳлар безаги” деб лақабланган эди. “Басра обиди” дея танилган ҳам эди. Мухаммад ибн Васеъ сахоба Анас ибн Молик, яъни Росулуллоҳ соллоллоҳу алайҳи васалламнинг ходими бўлган кимсанинг шогирди бўлганлар.\n2016-09-15 2383 Ko'rilgan\n2016-09-15 2016 Ko'rilgan\n2016-09-14 2349 Ko'rilgan\n2016-09-14 2221 Ko'rilgan\n2016-09-01 2038 Ko'rilgan\nМаслама ибн Абдулмалик айтганлар: “Рожаъ ибн Хайва ва унга ўхшашлар сабабидан ғолиб бўламиз!” Дарҳақиқат тобеъинлар асрида, замонасида уч машҳур инсонлар ўтганки, улар фақат хаққа ва сабрга тавсия қилиб, яхшилик устидаги аҳдда барқарор эдилар. Ироқда Мухаммад ибн Сийрийн, Хижозда Қосим ибн Мухаммад ибн Абу Бакр ва Шомда эса Рожаъ ибн Хайва эди. Рожаъ ибн Хайва Фаластин ўлкасида, Усмон ибн Аффон розияллоҳу анҳу халифалигининг охирги йилларида таваллуд топган. У арабларнинг Кинда қабиласида ўсиб, улғайган. Ёшлик кезлариданоқ Аллоҳ Хақ Таъолонинг тоатида ва илм таҳсилида мустаҳкам бўла бошлаган. Рожаънинг улкан ғами Аллоҳнинг китоби ва пайғамбар алайҳис-саломнинг хадисларини қунт билан ўзлаштириш бўлди. Бу ғам ортидан тинмай меҳнат қилди, жидди-жаҳд ила тиришиб, чирмашди.\nҲижрий сананинг эллик биринчи йили эди. Мусулмон лашкарлари тоғлар, чўлу-биёбонлар оша шарқу- ғарб ерларига фатх ишига бел боғлаган пайтлар эди. Етук эътиқодни, соф исломни ёйиш учун қўлларнинг енглари шимарилган эди. Инсон инсонга қул бўлиб эгилишидан, Ягона Аллоҳга бўйсиниши учун хаққа, ҳидоятга чорлов бошланган эди. Бу мусаффо йўл устида саҳобалардан бўлган Робиъ ибн Зиёд ал-Хорисий розияллоҳу анҳу амирлик қилиб, Мовароуннаҳр диёрига етиб келган эди. Робиъ ибн Зиёд розияллоҳу анҳу Хуросон ўлкасининг амири эди. У Сижистонни фатх қилган, музаффар етакчилардан эди. Робиъ ибн Зиёднинг Фаррух исмли бир хизматкори-қули бор эди. Ислом қўшини Сайҳун (ҳозирги Сирдарё) дарёсидан ўтгач Робиъ ибн Зиёд ва унинг аскарлари Сайхуннинг сувида таҳорат қилишди. Қиблага юзланишди ва икки ракат Аллоҳ берган фатху-нусрат шукронасига Аллоҳ учун намоз ўқишди. Робиъ ибн Зиёд розияллоҳу анҳу хизматкори Фаррухга жуда чиройли муомала қилиб, уни қулликдан озод этди.


Ўзбекистонга келган пайтида ПЗР-таҳлили муддати 48 соатдан ўтган йўловчилар экспресс-тест топширади Ўзбекистон янгиликлари\n26 January 2022, 11:48\nЎзбекистон, Тошкент – Batafsil.uz. Ўзбекистонга келган пайтида ПЗР-таҳлилининг манфий натижаси ҳақидаги маълумотнома муддати 48 соатдан ўтган йўловчилар экспресс-тест топширади. Бу ҳақда Uzbekistan Airports маълумотларига ҳавола қилган ҳолда мухбиримиз хабар бермоқда.\nКоронавирусга қарши курашиш бўйича Республика махсус комиссияси қарорига кўра, 25 январдан бошлаб аэропортларга келиб тушган йўловчиларнинг барчаси учун COVID-19га қарши экспресс-тестдан ўтказиш мажбурияти бекор қилинди. Бу тартиб 15 январда жорий қилинганди.\nБироқ, Махсус комиссиянинг 24 январдаги қарорига асосан, Ўзбекистонга келган пайтида ПЗР-таҳлилининг манфий натижаси ҳақидаги маълумотнома муддати 48 соатдан ўтган йўловчилар бундан мустасно. Бу тоифадаги йўловчилар қўнган аэропортида экспресс-тест топширишлари шарт.\nТест топшириш учун тўлов миқдори 5 доллар қилиб белгиланган. Гувоҳномаси бўлган талабаларга 50 фоизлик чегирма берилади. 1 ва 2 гуруҳ ногиронлари учун таҳлил бепул. Икки ёшгача бўлган болалар таҳлилга тортилмайди.


Written by Ҳамидуллоҳ Беруний Mar 11, 2017 - 772 Views\nБурҳониддин ал-Марғиноний раҳимаҳуллоҳ бобомиз ўзларининг оламга машҳур “ал-Ҳидоя” асарларида: “Ҳар бир бекорчи ўйинлар ҳаромга яқин макруҳдир!”, деганлар (Бурҳониддин ал-Марғиноний. ал-Ҳидоя. 3-жилд. – Лакнау: Алавий, 1863. – Б. 377).\n“Ҳаромга яқин макруҳ” дейилишининг сабаби агар ўйин қимор қилиб ўртага пул тикиб ўйналмагандадир. Чунки, қимор ўйини буткул ҳаром ҳисобланади. “ал-Ҳидоя” китобида буни: “Эй, имон келтирганлар! Албатта, май (маст қилувчи ичимликлар), қимор, бут-санамлар ва (фол очадиган) чўплар шайтоннинг ишидан иборат ифлосликларки, ундан четланингиз! Шояд (шунда) нажот топсангиз”, мазмунидаги “Моида сураси”нинг 90-ояти сабабли ҳаром эканлиги айтиб ўтилган. Шунинг учун, карта бўладими, шахмат-шашка бўладими, футбол ёки бошқа ўйинларми, хўроз ёки ит уруштириш бўладими, агар икки томондан пул тикилиб ўйналадиган бўлса, барчаси қимор ҳукмида бўлиб, мутлақо ҳаром ҳисобланади!\nБурҳониддин ал-Марғиноний раҳимаҳуллоҳ эса ўйиннинг “ҳаромга яқин макруҳ”лигининг сабабини фойдасиз ва бекорчиликдир, деб талқин қилганлар. Яъни, пул тикилмасдан ўйналадиган ўйинларнинг ҳукми фойдасиз ва бекорчиликка олиб борадиган бўлса, “ҳаромга яқин макруҳ” дейилар экан. “ал-Ҳидоя”да бунга: لهو المؤمن باطل – “Мусулмоннинг бекорчи ўйини ботилдир!”, деган ҳадиси шарифни далил қилганлар. Унинг тўлиқроқ матни қуйидагича:\nكلّ شئ ليس من ذكر الله فهو لعب (فهو سهو و لهو) لا يكون أربعة ملاعبة الرجل إمرأته و تأديب الرجل فرسه و مشى الرجل بين الغرضين و تعلم الرجل السباحة\n“Ҳар қандай нарсада Аллоҳни эслаш бўлмайдиган бўлса, у бекорчи алдовчи ўйиндир. Фақат тўртта ўйин бундан мустасно: эр хотини билан ўйнашиши; инсон ўз отини ўргатиши; киши нишонлар орасида юриши – ўқ отишни ўрганиши; кишининг сузишни ўрганиши” (Насоий, 5/8938; Байҳақий, 2/20233; Табароний, 2/1785).\n“ал-Ҳидоя” китобида “ҳаромга яқин макруҳ”га шахмат ва нардани мисол келтирилган. Имом аш-Шофеъий раҳимаҳуллоҳ томонидан шахмат ўйини инсонни хотиржам қилиши, зеҳнни мустаҳкам этиши сабабли жоиз дейилганини айтиб, унинг макруҳ дейилгани ўйин давомида Аллоҳни эсдан чиқариб қўйиши, намоз вақтини ҳам унутиб қўйиши, инсонни одамови қилиб қўйиши мумкинлиги кабилар сабабли деб тушунтирганлар. Демак, ҳар қандай ўйинда қимор бўладиган бўлса, яъни ўртага пул тикилса, буткул ҳаром бўлади. Агар у пул тикилмасдан ўйналса-ю, унга вақтнинг ўтганини ҳам билмай қолиш даражасида қаттиқ берилиб кетиладиган бўлса, шунингдек, бутун фикру зикри ўйин бўлиб, одамларга ва атрофдагиларга бепарво бўлиб қолинадиган бўлса, ундай ўйинлар макруҳ бўлади. Шахмат ва футбол каби ўйинлардан агар хотиржамлик, бадантарбия ва яхши мақсад кўзланадиган бўлса, Имом аш-Шофеъий раҳимаҳуллоҳ фикрича жоиз бўлади. Хуллас, ўйин-кулгуларда ҳам маънавият ёки маърифат ёки инсонга бирор фойда бўлмоғи, билимни оширишга хизмат қиладиган бўлмоғи лозим!\n“ал-Ҳидоя” асарида ўзини ўзи ўлдириш даражасидаги, шунингдек, баданга қаттиқ жароҳат етказадиган ўйинлар айтилмаган. Чунки, китоб ёзилган даврда ота-боболаримиз бу хилдаги ўйинларни ўйнашмаган. Бизнинг давримизда эса ғарбнинг ёмон ва оммавий таъсири натижасида бу хилдаги ўйинлар ҳаётимизга аста-секинлик билан кириб кела бошлади. Шу жумладан, бугун “Синий Кит” деб аталаётган ўйин. Унинг оқибати эса ўлим. Бироқ, бу хилдаги ўйинлар борасида ҳукм чиқаришимизда бизга абадий саодат бўлган, қиёматгача мусулмонларнинг муқаддас китоби бўлмиш Қуръони карим асосий манба ҳисобланади. Унда эса мана бу қиёматгача ўзгармас ҳукм баён этилган:\n“Ўз қўлларингиз билан ўзларингизни ҳалокатга ташламангиз! (Барча ишларни) чиройли қилингиз. Албатта, Аллоҳ чиройли (иш) қилувчиларни яхши кўради” (Бақара, 195).\nМазкур ояти каримада Аллоҳ субҳонаҳу ва таоло инсоннинг ўзини ўзи ўлдиришидан қайтарган. Бу оғир гуноҳ ҳисобланади. Чунки, инсонга умр ва ҳаёт омонат берилган. У ушбу омонатга хиёнат қилишга ҳаққи йўқ, омонатни асраб-авайлаши лозим. Шунинг учун, Расулуллоҳ соллаллоҳу алайҳи ва саллам касалликка чалиниб қолган инсонларни даволанишга буюрганлар. Худо берган баданни ҳатто шариат ҳуда-беҳудага ўзгартиришга рухсат бермаган. Жангу жадалларда ҳам ўлиб кетмаслик учун сулҳга ёки чекинишга буюрилади. Инсоннинг ўзини ўзи ўлдиришини ислом дини бировни ўлдиришдан кўра оғирроқ гуноҳ ҳисоблайди. Жумладан, Имоми Аъзам Абу Ҳанифа раҳимаҳуллоҳ мазҳабларининг таниқли фатволар тўплами бўлмиш “Фатовойи Сирожийя”да бундай дейилган:\n“КИМКИ ЎЗИНИ ЎЛДИРСА, УНИНГ ГУНОҲИ БОШҚА БИРОВНИ ҚАТЛ ҚИЛГАНДАН КЎРА КАТТАРОҚДИР!” (Сирожидин ал-Ўший. Фатовойи Сирожия. – Линишия: Дор ал-улуми Закариё, 2011. – Б. 326).\nМазкур ояти кариманинг давомида: “(Барча ишларни) чиройли қилингиз. Албатта, Аллоҳ чиройли (иш) қилувчиларни яхши кўради”, дейилишидан маълумки, инсоннинг ўйнайдиган ўйинлари ҳам чиройли ва гўзал бўлмоғи керак. Инсонни бутун умрга майиб қилиб қўядиган ёки умрнинг заволи бўлмиш ўйинларни Аллоҳ таоло ёмон кўради. Аллоҳ таоло ҳаётга, миллатига, ота-онасига, юртдошларига ташвиш келтирадиган бузғунчи касофатларни ёмон кўради:\n“Яна (улар) Ер юзида фасод (ишларни қилиш)га ҳаракат қиладилар. Аллоҳ (эса) бузғунчиларни яхши кўрмайди” (Моида, 64).\nПайғамбаримиз соллаллоҳу алайҳи ва саллам фарзандларни сузишни ўрганишга, тўқиш-бичишни ўрганишга, ўқ отишни машқ қилишга, бир сўз билан айтганда, юртнинг обрўсини кўтарадиган, инсоннинг ўзига ҳам фойдали бўладиган спорт ўйинларини ўрганишга тарғиб қилганлар. Бинобарин, бугунги ёшлар ҳам шариатимизнинг ана шундай кўрсатмаларига амал қилиб, ҳаром-ҳариш ва ҳар хил шубҳали ўйинларни ўйнамасликлари керак. Расулуллоҳ соллаллоҳу алайҳи ва салламнинг ўғил болаларга сузишни, қиз болаларга тўқиш-бичишни ўргатинглар, деганларидан маълумки, фарзандларнинг ўйинларини ҳам назорат қилиб туриш катталарнинг вазифасидир!\nНазарни ҳаромдан тийиш Mar 11, 2017 - 772 Views\nMore in this category: « Мусулмон бўлмаганларни байрамлари билан табриклашнинг ҳукми “Ота-боболаримизнинг руҳи қўлласин” »


Трампнинг девори охиригача қурилмади | Interpress.uz\nБош саҳифаЯнгиликларЖаҳонТрампнинг девори охиригача қурилмади\nТрампнинг девори охиригача қурилмади\n14:42 | 03-05-2021\nТрамп маъмурияти ноқонуний иммиграцияга қарши курашиш мақсадида Мексика чегарасида 3000 километрдан зиёд девор қуришга ваъда берган эди. Тўрт йиллик фаолияти даврида бу деворнинг фақат 160 километри қурилди, 560 километр эски девор таъмирланди.\nПрезидент Жо Байден Оқ уйга кириши билан девор қуриш лойиҳаси бекор қилинди. Лекин шу пайтгача қурилган деворлар ўз ўрнида қолади. Девор қурилишидан олдин, Байден уни тўхтатишидан аввал бу ҳудуддан наркотик ташувчилар ўтарди. Энди улар деворни айланиб ўтишмоқда, дейди маҳаллий аҳоли.\nАҚШ ва Мексика ўртасига девор қуриш Трамп маъмуриятининг муҳим мақсадларидан бири бўлган. Конгресс 2021-йилги бюджетдан шу мақсадда бир миллиард доллардан ортиқ пул ажратган. Аммо Президент Жо Байден девор қуришни пулни беҳуда сарфлаш деб атади ва Оқ уйга кириши билан бу қурилишларни тўхтатди.


Сўровнома: Хиллари дебатларда Трамп устидан ғалаба қозонди\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Сўровнома: Хиллари дебатларда Трамп устидан ғалаба қозонди\t10:39, 12 октябрь 2016\tДебатларнинг иккинчи раундидан сўнг демократ Хиллари Клинтон АҚШ президентлиги учун пойгада Дональд Трампни қувиб ўтди. Бундай натижани Reuters агентлиги қайд этди.\nАввалроқ, икки номзод ўртасида янги можаролар бошланди. WikiLeaks Клинтоннинг иккита фикри борлиги ҳақида ёзди бири ҳамма учун, яна бири ўзи ва унинг атрофидагилар учун. Трамп ўзининг аёлларга нисбатан қўпол сўзлари учун кечирим сўради.\nНатижада, сўровномага кўра, 53 фоиз респондентлар дебатларни Клинтон ютиб чиққан, 32 фоиз оппонентлар эса ғалаба Трампники деб ҳисоблашмоқда. Клинтон аёллар орасида етакчилик қилмоқда.


Лактостаз ва уни қилиб бартараф қилиш усуллари – DNK.UZ\nAsosiy Фойдали маслаҳатлар Лактостаз нима ва уни қандай қилиб бартараф қилиш мумкин?\nЛактостаз – кўкракда сут туриб қолиши сабабли асосан эмизикли аёлларда кузатиладиган ҳолатдир. Касалликнинг қай тарзда ривожланишини билиш учун аввало, сут безининг қандай тузилганлиги ҳақида аниқ маълумотга эга бўлиш керак.\nСут бези қандай тузилган?\nЛактостаз сабаби нима?\nЛактостаз белгилари ва диагностикаси\nЁш оналарга фойдали тавсиялар\nКасалликни олдини олиш учун нима қилиш керак?\nСут безлари ўртача 15-20 та сут ишлаб чиқарувчи бўлакчалардан иборат бўлади.\nБу бўлакчалар сут йўллари орқали сўрғич, яъни кўкрак учи билан боғланади. Агар бирорта сут бўлакчасида маълум вақт давомида она сути йиғилиб қолса ва бунинг натижасида ушбу суюқлик қуйилиб қолса, унинг сўрғич орқали ажралиши қийинлашиб қолади. Агар бу ҳолат узоқ вақт давом этса эмизикли аёлда лактостаз ривожланади.\nБундан ташқари, кўкрак анатомик тузилишининг ўзига хослиги – ясси сўргич, тор йўллар, кўкракда травмалар, ёриқлар, беморнинг совуқда қолиш, ноқулай, тор ички кийим кийиш ҳам лактостаз юзага келишига сабабчи бўлиши мумкин.\nДастлаб дард бошланганда беморнинг кўкраги оғирлашиб қолади. Кейин у шишиб кетади ва ушбу аъзода оғриқ пайдо бўлади. Қўл билан пайпаслаб кўрилганда кўкрак безининг бўлакчалари қаттиқ бўлиб қолганини сезиш мумкин. Баъзи ҳолларда сут бези терисининг қизариши ва тана ҳароратининг кўтарилиши кузатилади.\nКасалликнинг асосий сабабларидан бири нотўғри эмизиш ёки кўкракни болага тўғри бермаслик ҳисобланади. Баъзи ҳолларда лактостаз касаллигининг ривожланишига сўрғичнинг яссилиги ҳам сабаб бўлади. Ясси сўрғични миттивой эмишга қийналади ва сутни етарли даражада сўролмайди.\nГўдакни эмизишда нафақат кўкрак учини балки унинг атрофидаги ареолани (айлана)ни ҳам бола оғзига олиши керак. Шундагина сут безлари тўлиқ бўшайди.\nУндан ташқари, эмизикли она болани мунтазам тарзда ҳар 2-3 соатда эмизиб туриши керак. Кўп ҳолларда лактостаз ривожланишига ўз вақтида чақалоқни эмизмаслик сабаб бўлади. Бу ҳолат асосан талаба оналарда ёки бирон сабабга кўра ишини ташлай олмайдиган ёш аёлларда кузатилади. Улар ўқиш ёки иш сабабли вақт топиб кўкрагини соғиб туришлари керак.\nЛактостаз ҳолатини келтириб чиқарувчи сабаблардан яна бири сўрғич терисининг ёрилишдир. Бунда сўрғич ҳаддан ортиқ сезувчан бўлиб қолади. Чунки унда жуда кўп асаб толалари мавжуд. Шунинг учун ҳам унинг терисида ёриқ пайдо бўлганда аёл киши жуда кучли оғриқ сезади. Эмизикли аёл гўдагини эмизишдан қўрқиб қолади. Сўнгра сунъий равишда эмизиш вақтини чўзади ва натижада кўкракка сут йиғилиб, унда суюқлик туриб қолади ва лактостаз ривожланади. Сўрғич териси ёрилмаслиги учун болага кўкракни тўғри тутиш керак.\nСут безларининг яллиғланиши ҳам лактостаз ривожланишига олиб келувчи яна бир сабаб ҳисобланади. Яллиғланиш натижасида сут ишлаб чиқарувчи сут бўлакчалари шишиб кетади ва сут йўлларини сиқиб қўяди. Оқибатда она сути ташқарига чиқолмай кўкрак безида қолиб кетади. Бу ҳолатда дарҳол маммалогга мурожаат этилмаса, мастит касаллиги ривожланиши мумкин.\nЛактостаз аёлда сут бези қаттиқлашиши, сут безларини палпация қилиб кўрганда оғриқ, терининг қизариши, тана ҳароратининг 38C гача ошиши, сут ажралишининг камайиши каби белгилар билан намоён бўлади.\nМаммолог беморни тиббий кўрикдан ўтказиб бўлгач, ултратовуш усули билан кўкрак тўқимасининг ҳолатини текшириб кўради. Агар унда тугунли ҳосилалар ёки йирингли халта йўқлигига ишонч ҳосил қилсагина даволаш муолажаларини амалга оширади.\nЛактостаз касаллигини даволашнинг биринчи шарти кўкракни соғиб ташлашдир. Эмизишдан олдин иссиқ компресс қўллаш, эмизишлар орасида совуқ компресс, физиотерапевтик муолажа, болани тез-тез, ҳар икки соатда эмизиш ҳам лактостазни бартараф этишда тавсия қилинади.\nЮқорида таъкидлаб ўтганимиздек лактостазнинг асосий сабабларидан бири нотўғри эмизиш ёки кўкракни болага тўғри бермасликдир.\nБу дарднинг ёш, тажрибасиз оналар орасида кўп учрашидан ҳам маълумки, кўпгина оналар болани қандай қилиб тўғри эмизиш кераклиги ҳақидаги маълумотлари етарли эмас. Қуйида болага кўкракни тўғри тутқазиш ҳақида тўхталиб ўтамиз.\nБола кўкракка тўғри тутқазилгада бола бутун танаси билан онага қаратилган бўлиши; боланинг боши билан танаси бир маромда жойлашган; боланинг оғзи катта очилган бўлиб, пастки лаблари ташқарига қайилган, ияги кўкракка ёпишган; бола кўкрак учуни бутунлай оғзини ичига киритиб олган; боланинг томоғидан қўлт-қўлт сут ўтиши эшитилган бўлиши шарт.\nБолани тўғри эмизиш борасидаги фойдали тавсияларни мана бу мақола орқали ўқишингиз мумкин: Болани қандай ҳолатда эмизиш керак?\nЛактостаз юзага келмаслиги учун болани бир хил вақт орасида эмизиш, тўғри ҳолатда эмизиш, кўкраклар травмаси ва шикастланишлардан эҳтиётланиш, эмизувчи аёллар учун махсус ички кийимлардан фойдаланиш, стресс ва совуқда қолишдан сақланиш лозим.


Дилмурод Саййиднинг қамалиши қораланмоқда\n08 декабр 2021, Тошкент вақти: 23:10\nЎзбекистонлик журналист ва ҳуқуқ ҳимоячиси Дилмурод Саййид жорий йилнинг 30 июл куни Тойлоқ туман суди ҳукми билан 12 йилу 6 ойга озодликдан маҳрум этилган.\nКузатувчилар фикрича, октябр ойида Европа Иттифоқи Ўзбекистонга нисбатан жорий этилган санкциялар тақдирини белгилаётганида Дилмурод Саййиднинг озодлиги Ўзбекистон ва ЕИ ўртасидаги савдо объектига айланиши мумкин.\nБой давлатнинг ҳокими бой, қозиси тўқ, суллоҳи тинч,\nКим халқининг қанчаси оч, бир оҳорли либоси йўқ.\nБаландпарвоз ваъдалару, ваъдабознинг маддоҳи мўл,\nҚарори кўп, фармони кўп, ижрочи кўп, ижроси йўқ.\nЖурналист Дилмурод Саййид ўзининг “Йўқ ҳақида бадиҳа” мақоласида ушбу сатрларни ёзганидан сўнг тўрт йил ўтиб, 12,5 йилга озодликдан маҳрум этилди. Унга қўйилган айбловларнинг қалбакилаштирилгани ва маҳкама жараёнида ўз тасдиғини топмагани айтилади.\nЖурналист ва инсон ҳуқуқлари фаоли Дилмурод Саййиднинг касбий фаолияти учун қамалганига ишониш учун жиддий асослар бор.\nДилмурод Саййиднинг қамалиши Европа Иттифоқи делегацияси Тошкент расмийлари билан инсон ҳуқуқлари масаласини муҳокама этган куннинг эртасига тўғри келди.\nОктябр ойида Европа Иттифоқи Ўзбекистонга нисбатан жорий этилган санкциялар тақдирини белгилаётганида журналистнинг озодлиги Ўзбекистон ва Европа Иттифоқи ўртасидаги савдо объектига айланиши мумкин.\nБироқ ҳозирча Европа Иттифоқига раислик қилаётган Швеция Дилмурод Саййид иши бўйича хавотир изҳор этганича йўқ.\nДилмурод Саййиднинг жорий йил 22 феврал куни фуқаролик кийимидаги одамлар томонидан ҳибсга олиниши мобил телефонида ўз аксини топди.\nЎз мақолаларида тузум камчиликларини фош этган, маҳкамаларда эса инсон ҳуқуқларини ҳимоя қилган журналист турмуш ўртоғи ва болалари кўзи олдида қўллари орқага кишанланган тарзда машинага босиб, Самарқандга олиб кетилган. Ушбу воқеани унинг турмуш ўртоғи Барно Жуманова шундай эслайди.\n- Биз уйимизга келдик. Охирги подъездда турамиз. Эшикни очиб мен кирдим¸ қизим кирди¸ орқасидан хўжайиним кирсалар кимдир келди ва шундай ëқасидан ушлаб¸ кўчага судраб олиб чиқиб кетди. Ҳайрон бўлиб чиқдим. Қизим “Дадамни қўйиб юбор” деб чириллаб йиғлаб қолди.\nЙўлда турган гавдали одам хўжайинимнинг ëқасидан маҳкам ушлаб турибди. Хўжайиним ҳам ҳайрон бўлиб қолдилар. “Нима қилаяпсиз¸ кимсиз¸ нимага ушлайсиз¸ ордерингиз борми?” деса¸ “Биз билан борасан, мен бошлиғимнинг буйруғини бажардим” деб айтди¸ дейди Барно Жуманова.\nДилмурод Саййид Тошкентда кечки пайт машинага босиб олиб кетилгач¸ тунги соат 01.00 да уйига телефон қилди. Эртаси куни эрталаб эса Самарқанд вилоят прокуратурасининг тергов изоляторига ташланди.\n- Кечқурун хўжайиним телефон қилиб¸ “Қорним жуда оч қолди¸ ҳам совқотаяпман” дедилар¸ дейди Барно Жуманова.\nДилмурод Саййиднинг нима боис ҳибсга олингани ва унга қарши илгари сурилган айбловлар ҳали айтилмаган бир пайтда унинг дўсти ва ҳимоячиси адвокат Руҳиддин Комилов Самарқандга йўл олди. Бундай ҳолларда журналист ёки инсон ҳуқуқлари ҳимоячиларига қарши қандай айбловлар қўйилишини у яхши биларди.\n- Менимча¸ у кимнингдир думини босган. Шунақа ҳам бўлиши мумкин. Энди бунга ҳали аниқлик киритамиз-ку. Шу кимдандир туҳмат аризаси тушган. Шу модага айланиб қолди ҳозир. Гапнинг очиғи¸ ҳозир ўшандан қўрқиб турибман. Хоҳламасдим шунақа бўлишинию¸ лекин шунақа хавф бор¸ дейди Руҳиддин Комилов.\nБироқ журналистга нисбатан қўйилган айбловлар дастлаб қандай кутилган бўлса¸ шундай бўлиб чиқди. Товламачилик айбларига кейинроқ ҳужжат ва муҳрларни сохталаштириш қўшилди.\nДилмурод Саййидга қўйилган айбловлар маҳаллий тадбиркорлардан бири деб айтилаётган самарқандлик Марғуба Жўраеванинг кўрсатмаларига асосланади. Самарқанд вилоятининг Жомбой туманида товламачилик йўли билан бир неча минг АҚШ доллари олаётган пайтда қўлган олинган Жўраева дастлабки суриштирув пайтида Дилмурод Саййиднинг топшириғини бажарганини айтганди.\nМаҳкама жараёни давомида Дилмурод Саййид билан елкама-елка турган адвокатлар, жамоатчи ҳимоячилар ва инсон ҳуқуқлари фаоллари унга қўйилган туҳматлар суд залида ўз тасдиғини топмаганини айтишди.\n- Энди унга қўйилаëтган айбловлар далиллар мавҳумлигига кўра¸ гувоҳлар кўргазмаларига кўра¸ суд терговига кўра мутлақо уйдирмалиги аниқ бўлаяпти. Яъни бу унинг касбий профессионал фаолияти билан боғлиқ эканлиги кундан-кунга аëн бўлаяпти.\nСуд тергов давомида ғаройиб нарсалар чиқди. Эсингизда бўлса¸ Дилмурод Саййид Ўзбекистон республикаси Жиноят Кодексининг 228-моддаси “Ҳужжатларни сохталаштириш” моддаси билан ҳам айбланаяпти. У гўë "фермерларнинг номидан сохта документлар қилиб олиб¸ гўë уларнинг ҳуқуқини ҳимоя қилган" деган айблов қўйилган. Лекин буларнинг ҳаммаси дастлабки тергов амалиëтларини олиб борган прокуратура¸ МХХ ва ҳуқуқий идораларнинг уйдирмаси эканлиги маълум бўлаяпти.\nКеча фермер: “Мен ҳақиқатан унга ҳужжат қилиб берганман. Бошқалар ҳам қилиб берган. Фақат терговчи “Мана Дилмуродни қамоққа олдик. Сен ҳам қамалиб кетасан” деган босимлар билан уйдирма айбловларни ëздириб олишди” деб кўрсатма берди.\nҲужжатларни сохталаштириш деган жиноят унда йўқлиги ҳозир аниқ бўлди. Олдинги гувоҳлардан ҳам сўралганда¸ товламачилик жинояти йўқлиги аниқ бўлди¸ дейди Абдураҳмон Ташанов.\nТергов ва маҳкама иши беш ой давом этди. Шу муддат давомида сурункали сил касалига чалинган журналистнинг соғлиғи янада оғирлашгани ҳақида хавотирлар пайдо бўлди. Турмуш ўртоғининг соғлиғи ёмонлашганини Барно Жуманова биринчи учрашувдаёқ сезганини айтганди.\n- Кўришдик. Лекин ëнма-ëн кўриштиришмади. Алоҳида хонада кўришдик. Айнан шу пайтда у киши иммунитетни оширадиган муолажа олардилар. Тиббий муолажа ҳам йўқ. Ейиш-ичиши ҳам яхши эмаслигидан, мана, озиб кетганлар¸ дейди журналист Дилмурод Саййиднинг рафиқаси Барно Жуманова.\nДилмурод Саййиднинг иши ундан олдин касбий фаолияти учун 10 йилга қамалган журналист Солижон Абдураҳмонов ва инсон ҳуқуқлари ҳимоячиси Аъзам Турғуновнинг ишларини эслатарди. Бироқ оқибатда, Аъзам Турғуновнинг ҳибсда қийноққа солингани инобатга олинмаса, уларнинг ишидан ҳам баттар бўлиб чиқди. Дилмурод Саййиднинг қамалиши халқаро ташкилотлар томонидан кескин қораланди.\nБерлинда яқинда таъсис этилган Ўзбекистон-Германия инсон ҳуқуқлари форуми раҳбари Умида Ниёзованинг айтишича, 12¸5 йиллик қамоқ жазоси нафақат Дилмурод Саййид, балки Ўзбекистонда фаолиятини давом эттираётган бошқа журналистлар учун ҳам даҳшатли сигналдир.\nАйни пайтда АҚШ ва Европа Иттифоқи Дилмурод Саййид, Аъзам Турғунов, Солижон Абдураҳмонов¸ қолаверса¸ қамоқда қолаётган яна ўнлаб сиёсий маҳбусларни озод этиш талабини юмшатгани ойдинлашмоқда. Дилмурод Саййиднинг қамалиши Европа Иттифоқи делегацияси Тошкент расмийлари билан инсон ҳуқуқлари масаласини муҳокама этган кунининг эртасига тўғри келди. Ушбу кутилмаган хабарни Европа Иттифоқининг Марказий Осиё бўйича махсус вакили Пьер Морел Ашхободда Озодлик радиоси мухбиридан эшитди.\nШвеция ташқи ишлар вазирлиги Дилмурод Саййид иши бўйича ҳозирча баёнот қилиш режалаштирилмаётганини тасдиқлади. Буларнинг барчаси Европа Иттифоқининг Ўзбекистон ҳукумати билан олиб бораётгани мулоқотини шубҳа остига қўяди.\n- Ҳозирги пайтда Афғонистон туфайли Ўзбекистон ҳукуматига Европа иттифоқининг ҳам¸ Американинг ҳам таъсири кам. Улар асосан хавфсизлик ва иқтисодий йўналишларга эътибор бераяпти ҳамда инсон ҳуқуқлари учинчи ўринга тушиб қолаяпти. Бир пайтлар инсон ҳуқуқлари биринчи ўринда бўларди¸ дейди Ўзбекистон инсон ҳуқуқлари жамияти раиси Абдужалил Бойматов.\nЎзбекистонга нисбатан Европа Иттифоқи жорий этган санкциялар тўлалигича сақланган пайтда қамоққа ташланган айрим журналист ва инсон ҳуқуқларининг озодлиги Иттифоқ ва Ўзбекистон ўртасидаги савдо объектига айлангани маълум. Октябр ойида Ўзбекистонга қарши жорий этилган қурол-аслаҳа эмбаргоси қайта кўриб чиқилади. Санкцияларнинг қолган бу қисми Ўзбекистон учун принципиал аҳамиятга эга эмасдай туюлади.\nМухолифатдаги “Эрк” партиясининг бош котиби Отаназар Орипов фикрича, маҳбус диссидентларни гаровга олиш орқали Ўзбекистон ҳукумати каттароқ сиёсий ва иқтисодий капитал олиш мақсадини кўзлайди.\n- Дилмурод Саййид ҳам гаровда ушлаб туриладиганлар қаторида бўлиши мумкин. Ҳукумат буюртма берганда¸ таҳлил қилиб: “Бу керакми¸ йўқми?” деб ўтирмайди. Ҳар қанақа одамни ҳам гаровга олаверади. Ҳар ҳолда шу пайтгача қамоқдан озод қилинган мухолифатчилар¸ ҳуқуқ ҳимоячилари¸ журналистлар ҳукумат учун бирор манфаат бўлгандан кейингина қамоқдан озод қилинган, дейди Отаназар Орипов.\nЎз фаолияти давомида Дилмурод Саййид Ўзбекистон ҳукуматининг бундай катта сиёсий ўйинлари ҳақида ёзмаганди. Балки у ўз мақолалари ижтимоий ноҳақликлар ва инсон ҳуқуқларига бағишлаганди. Қамалишидан бир муддат олдин тўртинчи ҳокимият дастурига интевью берган Дилмурод Саййид ноҳақликлар ҳақида гапиришни ўзига бурч билишини айтганди.\nДилмурод Саййид: Ноҳақ судловлар¸ ноҳақ терговлар¸ қилинаëтган қонунбузарликлар ҳақида¸ албатта¸ фактларга суянган ҳолда ëзаман.\nОзодлик: Сизнинг ўта танқидий руҳдаги мақолаларингиз бор. Ўзбекистонда туриб бундай мақолаларни ëзаëтганингиз жасорат¸ албатта. Бу мақолалар бошингизга бало олиб келиши мумкинлигидан қўрқмайсизми?\n- Йўқ. Энди битта томони бор-да. Бугун мен кўриб туриб индамасам¸ бошқа бир одам кўриб туриб индамаса¸ бу нарсаларга кимдир муносабат билдириши керак-ку. Мен биринчи галда журналистлар муносабат билдириши керак¸ деб ҳисоблайман. Агар журналист¸ шоир ва ижодкорлар индамаса¸ ундан кейин билмадим ким гапиради бу нарсани. Бу ерда тузумга қарши муносабат эмас. Бу ерда ҳар бир давлатнинг муҳим бўғини ҳисобланган қонун устуворлиги масаласи, деган эди Дилмурод Саййид Озодлик билан суҳбатда.


By IxlosOrg on 11/26/2021 МАҚОЛАЛАР\nАёлларнинг масжидларга келиши\nИмом Муслим ва имом Аҳмад ривоят қилган ҳадисда келишича, Пайғамбар саллаллоҳу алайҳи ва саллам шундай марҳамат қилдилар: “Аллоҳнинг аёл бандаларини Аллоҳнинг масжидларидан тўсманглар”.\nАёл киши ҳаёли бўлиш, кўчага чиққанда авратини тўсиш, зийнат ва хушбўй нарсаларни ишлатмаслик, эркакларга аралашиб юрмаслик каби исломий одобларга риоя қилса, жамоат намозида иштирок этиш ва зикр-илм мажлисларида ҳозир бўлиш учун масжидларга бориши жоиздир.\nИслом уламолари фитнадан узоқ бўлиш ва ёмонликнинг олдини олиш нуқтаи назаридан аёл кишининг уйида ўқиган намози масжидда ўқиган намозидан яхшироқ эканига иттифоқ қилганлар.\nАёлларнинг масжидга чиқишлари тўғрисидаги гап шу бўлса, энди масжиддан бошқа ўринларга чиқишларида албатта эҳтиёткорлик ва фитнадан узоқ бўлиш томонларига риоя қилишлари шарт бўлади.\nАёл киши масжидга келганда ёш болаларни, айниқса, етти ёшдан кичикларини ўзи билан олиб келмаслиги мақсадга мувофиқдир. Агар намозхонларга озор бермаслиги, масжидни ифлос қилмаслиги, гапга қулоқ солишига кўзи етса, олиб келса бўлади. Зеро, уларни уйда ёлғиз қолдириш хавфли бўлгани учун уларни ҳам олиб келишга эҳтиёж туғилади.\nАёл кишига нисбатан жума намозининг ҳукми\nЖума намози аёл кишига фарз эмас. Лекин масжидга борса, имомга эргашиб намоз ўқийди. Агар жума куни уйида намоз ўқиса, тўрт ракаат пешинни ўқийди.\nЖума намозига асрни жамлаб ўқиш жоиз эмас, гарчи сафарда бўлиш ва шу каби сабаблар топилса ҳам. Негаки, жума намози муқим кишига хос ибодатлардан саналади, икки намозни жамлаш эса мусофирга хос амаллардандир.\nЖуманинг мустаҳаблари ва хусусиятлари:\nЖума куни ва кечаси Пайғамбар саллаллоҳу алайҳи ва салламга кўп саловат айтиш;\nДуо қилишда ғайратли бўлиш, чунки жума куни ичида дуо қабул бўладиган бир вақт бор, тўғрироқ фикрга кўра, бу вақт қуёш ботишидан олдиндир;\nКаҳф сурасини ўқиш;\nЖума куни гуноҳлар кечириладиган кундир;\nҚиёмат жума куни қоим бўлади;\nЖума куни Одам алайҳиссалом яратилган, жаннатга киргизилган ва ундан чиқарилган кундир.\nПайғамбар саллаллоҳу алайҳи ва саллам аёлларни ҳайит намозини ўқишга буюрганлар, намозгоҳга чиқишга тарғиб қилганлар. Лекин хушбўй нарсалар суртиш, зийнатларни кўрсатиш, башанг кийиниш, эркакларга аралашиб юришдан узоқ туришлари лозим. Ҳайз ва нифосли аёллар ҳам чиқадилар, лекин намозгоҳдан ташқарида турадилар.\nҲайит намозининг ўқилиш тартиби:\nБиринчи ракаатда такбири таҳрима ва истифтоҳ дуосидан кейин, тааввуз ва қироатдан олдин олтита такбир айтади. Иккинчи ракаатда қироатдан олдин бешта такбир айтади. Ҳар бир такбирда қўлларини кўтаради. Такбирлардан кейин тааввуз (аъувзу биллаҳи минаш-шайтонир-рожийм)ни айтиб, Фотиҳани жаҳрий ўқийди. Биринчи ракаатда Фотиҳадан кейин Аъло сурасини, иккинчи ракаатда эса Ғошия сурасини ўқийди. Намозни ўқиб бўлгач, имом одамларга иккита хутба қилади.\nҲайит кунларининг одоблари ва аҳкомлари:\nРамазон ҳайитида намозга чиқишидан олдин тоқ сонда бир нечта хурмо еб олиш, Қурбон ҳайитида эса намоздан қайтгунича ҳеч нарса истеъмол қилмаслик ва намоздан қайтгач, қурбонлик гўштидан ейиш суннатдир;\nНамозгоҳга боришда бошқа, қайтишда бошқа йўлдан юриб бориш;\nХутбада иштирок этиш ва уни тинглаш;\nҲайит билан табриклаш, байрам дастурхони атрофида йиғилиш, қариндош-уруғлар ва ёр-дўстларни зиёрат қилиш;\nШариат доирасида байрамни нишонлаш, хурсандчилик ва ўйин-кулги қилиш;\nҲайит кунларида айтиладиган такбирлар икки хил бўлади:\nМутлақ (вақти белгиланмаган) такбир. Рамазон ҳайитида ҳайит кирган оқшом қуёш ботгандан бошлаб, ҳайит намози ўқилгунча айтилади. Қурбон ҳайитида зулҳижжа ойининг биринчи куни кирган оқшом қуёш ботгандан бошлаб, ташриқ кунларининг охирги куни, яъни зулҳижжанинг ўн учинчи куни қуёш ботгунча айтилади.\nМуқаййад (вақти белгиланган) такбир. Арафа куни бомдод намозидан бошлаб, ташриқ кунларининг охирги куни аср намозигача айтилади. Буни ҳажда бўлмаганлар айтишади. Намозини тугатган аёл уч марта “астағфируллоҳ” деб, “Аллоҳумма антас-салаам ва минкас-салаам”ни охиргача айтади. Сўнг хоҳлаганича такбир айтади, сўнг намоздан кейин айтиладиган одатдаги зикрларни айтади.\nАллоҳу акбар, Аллоҳу акбар, лаа илаҳа иллаллоҳ. Аллоҳу акбар, Аллоҳу акбар ва лиллаҳил ҳамд.\nЭркаклар уйларда, бозорларда, кўча-кўй ва масжидларда такбирларни овозларини чиқариб айтадилар. Аёллар эса ичларида айтадилар.\nҚурғоқчилик бўлганда истисқо намози ўқиш суннатдир. Унинг вақти, сифати, аҳкомлари ҳайит намози каби бўлиб, фақат истисқо намозидан кейин одамларга битта хутба қилинади. Ҳолат ўзгаришини умид қилган ҳолда устки кийимни айлантириб кийиш, яъни ичини ташига, ўнгини чапга, чапини ўнгга қилиш суннатдир. Аёл киши ўзини паст тутган, хушу ва тазарру билан истисқо намозига чиқиб, Аллоҳ таолодан бандаларига ёмғир ёғдиришини сўраши мустаҳабдир.\nКусуф намози (яъни қуёш тутилганда ўқиладиган намоз) суннати муаккададир.\nКусуф намозининг вақти:\nКусуф намозининг вақти қуёш тутилиши бошланишидан то очилиб кетгуничадир. Намоз ўқиб бўлингач, кун очилиб кетмаса, намоз қайта ўқилмайди.\nКусуф намозининг ўқилиш тартиби:\nИкки ракаат ўқилади. Ҳар бир ракаатда икки марта руку қилинади. Имом биринчи ракаатда Фотиҳа сурасини ва узун бир сурани ўқийди, сўнг узун руку қилади, сўнг рукудан бошини кўтаради, сажда қилмай, яна Фотиҳа сурасини ва узун бир сурани ўқийди. Сўнг яна узун руку қилади, сўнг рукудан бошини кўтаради, сўнг икки марта узун сажда қилади. Кейин иккинчи ракаатни ҳам биринчиси каби ўқийди, сўнг ташаҳҳудни ўқиб, салом беради.\nҚуёш тутилганда суннат бўлган амаллар:\nҚуёш тутилгандан то очилиб кетгунича узун қилиб намоз ўқиш, кўп дуо ва истиғфор айтиш, тавба-тазарру қилиш, садақа бериш.\nБиринчи: бетоб кишининг намози\nНамозни тик туриб ўқийди. Ҳасса ва шунга ўхшаш нарсага суянишга эҳтиёжи бўлса, суянган ҳолда тик туриб ўқийди. Бу тарзда намоз ўқишининг зарари йўқ.\nБетоб киши тик туриб намоз ўқий олмаса, ўтириб ўқийди. Бунда унга тик туриб ўқиганнинг савоби берилади.\nЎтириб ўқишга қодир бўлмаган киши ёнбошлаб, юзини қиблага қилган ҳолда ўқийди. Ўнг томонига ёнбошлаган ҳолда ўқиши афзал, агар бундай қилолмаса, ҳолатига қараб ўқийверади.\nЎтириб ўқиганда сажда қилишга қодир бўлса, сажда қилиши вожиб бўлади. Сажда қилолмайдиган ҳолда бўлса, руку ва саждаларни имо-ишора билан қилади. Бунда саждаси рукусидан қўйироқ бўлади.\nАгар бетоб киши ҳар намозга таҳорат олишга қийналса ёки намозларни ўз вақтида ўқиш машаққат туғдирса, пешин билан аср ва шом билан хуфтонни жамлаб ўқиши мумкин.\nАгар бетоб киши бир неча кун ҳушсиз бўлиб ётиб, сўнгра ўзига келса, қодир бўлганича намозини ўқийверади. Ҳушсиз бўлган вақтлардаги намозларнинг қазосини ўқимайди. Қисқа вақт, масалан, бир-икки кун ҳушсиз бўлган бўлса, у кунлардаги намозларнинг қазосини ўзига қулай бўлган вақтда ўқиб беради.\nШу ўринда диққат қаратиш лозим бўлган бир ҳолат бор. Баъзи беморлар, хоссатан, жарроҳлик амалиётини бошдан ўтказганлар кўп ҳолларда намозни мукаммал тарзда ўқий олмасликлари ёки таҳорат қилолмасликлари ёки кийимларига нажосат теккани ва шу каби узрлар билан намоз ўқимай қўяқоладилар. Бу жуда катта хатодир. Чунки мусулмон киши намознинг баъзи шартлари ё рукнлари ёки вожибларидан ожиз бўлиш сабабли намозни ташлаб қўйиши жоиз бўлмайди. Балки намозни имкони борича ўқийверади.\nИккинчи: мусофирнинг намози\nТўрт ракаатли намозларни икки ракаатга қисқартириб ўқиш жоиз. Намозни қаср қилиш жоиз бўлган масофа 80 км.\nҚаср ўқиш мусофир ўз шаҳрининг сўнгги уйларидан ўтиши билан бошланади. Аэропорт шаҳар ташқарисида – шаҳардан ажралган бўлса, сафар қилаётган киши у ерда намозни қаср қилиши жоиз.\nМусофир аёл сафар қилган шаҳарга етиб бориб, у ерда тўрт кун ва ундан кўпроқ туришни ният қилса, намозларни тўлиқ ўқиши фарз бўлади.\nАгар тўрт кундан кам туришни ният қилса, у ерда қаср қилиши жоиз.\nАгар муайян вақт туришни ният қилмай, ишим қачон битса шунда қайтаман, деб мақсад қилган бўлса, қайтадиган пайтигача қаср қилиши жоиз.\nМусофир аёл пешин билан асрни ва шом билан хуфтонни жамлаб ўқиши жоиз. Ўзига қулай бўлганини қилади, хоҳласа жами тақдим (биринчи намознинг вақтида), хоҳласа жами таъхир (иккинчи намознинг вақтида жам) қилади. Агар бир жойда турган бўлса, жам қилмай, ҳар намозни ўз вақтида ўқиши афзалдир.\nAvvalgi maqolaЖомеъ ал-улум вал-ҳикам шарҳи | 93 | Йигирма тўртинчи ҳадис (2) | Шайх Содиқ Самарқандий\nKeyingi maqola Ҳидоя шарҳи | 303 | Йўлтўсарлик қилиш (1) | Шайх Содиқ Самарқандий


Украина ички ишлар вазири Саакашвилининг юзига сув сепгани видеосини эълон қилди\n18:44 / 16.12.2015\nУкраина ички ишлар вазири Арсен Аваков Одесса вилояти ҳокими Михаил Саакашвили билан бўлиб ўтган ихтилоф қайд қилинган видеони интернетга жойлаштирди. Эслатиб ўтамиз, жанжал кеча миллий ислоҳотлар кенгаши йиғилишида содир бўлган.\nВидеода ҳуқуқ-тартибот идораси раҳбари Саакашвилининг коррупция тўғрисидаги айбловлари асоссизлигини айтади, Саакашвилини “ўғривачча” деб атаб, “овозини ўчириш”ни талаб қилади. Бунга жавобан Одесса ҳокими Аваковнинг аслида ўғрилигини, ҳукуматнинг ўзи коррупцияга бошчилик қилаётганини исботлашини таъкидлайди. Даҳанаки жангдан сўнг Аваков ёнидаги стаканни олиб, ичидаги сувни Саакашвилининг юзига сочиб юборади. Сув ҳокимнинг икки томонида ўтирган ташқи ишлар вазири Павел Климкин ва адлия вазири Павел Петренколарга ҳам тегади. Воқеадан сўнг йиғилиш иштирокчилари тарқала бошлайди.


Биз қўзиқоринлар эмасмиз « Ўзбекистон Халқ Ҳаракати\nБиз қўзиқоринлар эмасмиз\n01 October 2017 - 8:49\nАзиз ватандошлар ҳурматли ака ука опа сингилллар!\nБугунки кунда сабр тоқат ила ўзи танасида диктаторлик режимини аъзоб уқибати ва динимизга бўлган таъзиқларини тахрир этиб, кўр кўзларни очишга ҳаракат қилган ватандошимизни алмисоқдан қолган режимни бузуқ тегирмонига кўз ўнгимизда ташлашга ҳаракат қилмоқдалар.\nВатандошлар кўзингизни очинг, уйғонинг бугун ватандошимизни эртага бизни ва сизни мана шу тахқирлаш кутмоқда.\nЙигирма беш йил чорак ярим аср чидадик. Мен каби баъзи бирларимиз чет элларга чиқиб кутдик. Мақсадимиз ватанимизда тинчлик бўлиши бирор бир жанжални бошланмаслиги эди. Бугун сизу бизга чақириқ қилиб илмоғ ташлаб сабрингизни синаб кўрмоқдалар. Бир неча кун муқаддам президент Америкадан туриб қайтинглар деганига ишониб мана бир бродаримиз бугун бетонли камерада.\nБиз президентга ишонамиз аммо бу ишни қилаётганларни таянчи кимлар? Нега президентни сўзи сўз эмас биз Ўзбекистон эгасимиз дегандек ҳаракат қилмоқдалар.\nОгоҳ бўлинг бугун ҳам сабр деб турсангиз яна 25 йил сабр қилишингизга ўғил қизингиз невара ва набираларингизга ҳам шу каби тахқирлашларига сабр қилишингизга яна бошқа бир президент даври келишини кутишингизга тўғри келади.\nНега президент жим, Ўзбекистон сиёсатида янги ўйинлар бошланмадими. Гўёки шу бугунгача яхши ва ёмон полициячи ўйинлари ўйнаб келинганга яна ҳалқни аҳмоқ қилинганга ўхшаб қолияпти. Чунки бизни қулоғимизга деярли ҳар куни гоҳо селектордан катта катта минбарлардан ҳаммаси бошқача бўлади энди биз бошқача яшаймиз сўзлари бир йил мобайнида гўё аллалаётган чақалоқларга алла айтган каби бўлиб келди. Коса тагида ним коса деганларидек мақсад нима эди. ИшАК тинчликни эмас жимликни сақлагани каби бугунгача шу жимликни сақланишини орқага суриш эдими. Мақсад бизни кўз ўнгимизда бузуқ диктатура тегирмонини тамирлаб ҳокимятни мустаҳкамлаб олиш эдими. Саволлар умони шу қадар кўпки ҳеч бирига жавоб топиш амри маҳол.\nКеча президентимиз буюклар буюки деб турган троллар ҳам пахта теримига кетгандек йўқолиб қолишди.\nАксига олиб ноутбук ҳам савол белгисини ёзгиси келмайди. Ҳарчанд ҳаракат қилмай савол белгиси ишламаяпти.


Шаҳноза Матсапоева “Ягонасан, муқаддас Ватан” танловининг Қорақалпоғистон босқичида ғолиб бўлди - AmuNews.uz - энг сўнгги янгиликлар\nШаҳноза Матсапоева “Ягонасан, муқаддас Ватан” танловининг Қорақалпоғистон босқичида ғолиб бўлди\nБиз яшаётган замин – Она Ватан барчамиз учун қадрлидир. Унга бўлган бор меҳримиз, садоқатимиз ва муҳаббатимиз эзгу ишларда, фидойиликларда, кўрсатилган жасоратларда акс этади. Шу билан бирга гўзал ва мафтункор юрт қиёфаси жўшқин ҳислар билан бетакрор ижод намуналарида ифодаланади.\nPеспубликамизда анъанага айланган “Ягонасан, муқаддас Ватан” кўрик-танловида ҳам Ватан тараннуми янграйди. Кўрик-танловда санъаткорлар диёримизни, унинг гўзаллигини, меҳнаткаш халқимизни, буюк келажакни мадҳ этувчи мусиқий асарларини тақдим этадилар.\nМустақиллик байрами арафасида туманимизда ўтказилган “Ягонасан, муқаддас Ватан” кўрик-танловида ғолибликни қўлга киритган туман Маданият бўлими ходими, хонанда Шаҳноза Матсапоева танловнинг Қорақалпоғистон Pеспубликаси босқичида иштирок этишга муваффақ бўлди. Танловда барча туманларда ғолиб бўлган истеъдод эгалари билан биргаликда Шаҳноза Матсапоева ҳам юртни тараннум қилиб, ўз иқтидорини намойиш этди.\nҚўшиқнинг мазмун-моҳияти билан бирга ижрочининг саҳна маданияти, одоби ва маҳорати, қобилиятига ҳам асосий эътибор қаратилган “Ягонасан, муқаддас Ватан” кўрик-танловининг Қорақалпоғистон Pеспубликаси босқичида туманимиздан иштирок этган хушовоз хонанда Шаҳноза Матсапоева 1-ўринга лойиқ деб топилди. Ғолиб Шаҳноза Матсапоевага кўрик-танловнинг Тошкент шаҳрида бўлиб ўтадиган Ўзбекистон Pеспубликаси бочқичига йўлланма берилди ва диплом, қимматбаҳо совғалар топширилди.\n"Ягонасан, муқаддас Ватан!" кўрик-танловининг туман босқичи бўлиб ўтди


Қашқадарёда президент ташаббуси билан ўтказилган танлов...\n14.05.2022 19:59 0 1174\nҚашқадарёда вилоят кўрик-танловининг 45 нафар финалчиси «Муҳаббат баҳори» янги фильми премьерасидан илҳомланиб, ўзлари ёқтирган кино қаҳрамони ҳақида иншо ёзди.\nҚашқадарё вилоятида таниқли киноижодкорлар, маданият арбоблари иштирокида маданий-маърифий тадбирлар бўлиб ўтди.\nТадбир Ўзбекистон Кинематография агентлиги ва Халқ таълими вазирлиги ҳамкорлигида ташкил этилди. Умумтаълим мактаблари ўқувчиларига «Муҳаббат баҳори» фильми намойиш этилди, сўнгра «Кино қаҳрамонларидан ўрнак оламиз» шиори остида иншолар танлови ўтказилди.\nБугун Қарши ёшлар марказида танловнинг якуний босқичи бўлиб ўтди.\nТадбир ҳақида Кинематография агентлиги бош директори Фирдавс Абдухолиқов батафсил маълумот берди.\n«Мактаб ўқувчилари ўртасида фильмлар намойиши ва иншолар танловини ўтказиш ташаббуси Ўзбекистон Президенти Шавкат Мирзиёевга тегишли. Бугун ушбу ғоя ҳаётга татбиқ этилди. Мазкур танлов Қашқадарё вилоятида 1204 умумтаълим мактабининг 169 минг 518 нафар ўқувчини қамраб олди. Бугун эса танлов доирасида мактаб ўқувчиларига юртимизнинг буюк шахслари ҳақида турли фильмлар намойиш этилди. Танлов финалида 45 нафар энг яхши мактаб ўқувчилари иштирок этмоқда. Шунингдек, бугун Ўзбекистон халқининг суюкли шоирлари Ҳамид Олимжон ва Зулфиянинг ҳаёти, ижоди, ўзаро муҳаббати ва садоқати ҳақидаги фильмнинг премьераси бўлиб ўтади. Ушбу танловни юқори савияда ташкил этгани учун ҳамкорларимиз – Халқ таълими вазирлиги, Ёзувчилар уюшмаси, шунингдек, Ўзбекистон Президенти админстрациясига миннатдорчилик билдирамиз», — дея изоҳ берди Фирдавс Абдухолиқов.\nҚайд этиш лозимки, Иброҳим Расуловнинг «Муҳаббат баҳори» фильми Кинематография агентлиги буюртмасига асосан суратга олинган. Фильм Ўзбекистон халқ шоири Зулфия ва жамоат арбоби, ёзувчи Ҳамид Олимжон ҳаёти ва ижодига бағишланган.\n«Ушбу фильмни суратга олаётганимда уни биринчи навбатда мактаб ўқувчилари кўриши лозимлигини билардим ва премьерани биринчи бўлиб мактаб ўқувчилари кўрганидан жуда хурсандман. Бу мен учун режиссёр сифатида катта совға бўлди», – деди фильм режиссёри Иброҳим Расулов.\nБолалар фильмни томоша қилгандан сўнг ўз таассуротларини иншо шаклида ёзиб бердилар. Ҳакамлар ҳайъати энг яхши ишларни аниқлади. Ғолиб ўқувчилар қимматбаҳо совғалар билан тақдирланди. Бундан ташқари, барча иштирокчиларга фахрий ёрлиқ ва эсдалик совғалари топширилди.\n«Ўқувчилар томонидан кўплаб иншолар ёзилади, аммо бу галги танлов улар учун ғайриоддий ва эсда қоларли бўлди. Ўзбекистоннинг буюк шоирлари Ҳамид Олимжон ва Зулфия ижодини ўрганиш мактаб ўқув дастурига киритилган ва бу борада фильмлар томоша қилиш, иншолар ёзиш болаларнинг дунёқарашини кенгайтиришига ишончимиз комил. Ўйлайманки, бу каби ташаббуслар таълим сифатига ижобий таъсир қилади», – деди Халқ таълими вазири маслаҳатчиси Насиба Мамараимова.\nТанлов финалига қадар 45 нафар ўқувчи етиб келди. Уларнинг барчасига «Ўзбекистон маданий мероси жаҳон тўпламларида» туркумига оид китоблар совға сифатида тақдим этилди. Барча совринли ўринларни қизлар қўлга киритгани ҳам эътиборга молик. Биринчи ўрин Севинч Ўктамовага, иккинчи ўрин Нилуфар Хушмуродовага, фахрли учинчи ўрин эса Севинч Яхшиевага насиб этди.\nИншолар танлови ғолибларини тақдирлаш маросими тантанали руҳда ўтди. Унда Ўзбекистон Республикаси Президенти маслаҳатчиси ўринбосари Нодир Холбўтаев, Кинематография агентлиги бош директори Фирдавс Абдухолиқов, Халқ таълими вазири маслаҳатчиси Насиба Мамараимова иштирок этди. Улар томонидан ғолибларга совғалар топширилди.\nТанлов ғолиби, Шаҳрисабз туманидаги 24-мактабнинг 9-синф ўқувчиси Севинч Ўктамова тадбир ҳақидаги ўз таассуротлари билан ўртоқлашди.\nтанлов Қашқадарё Кинематография агентлиги


Украинада қулупнай нархлари кескин пасайди • EastFruit\nБош саҳифа › Долзарб › Украинада қулупнай нархлари кескин пасайди\nУкраинада қулупнай нархлари кескин пасайди\nМуаллиф: EastFruit 21 Май 21 21 Май 21 011\nУкраинада қулупнайларни оммавий сотиш мавсуми эндигина бошланди, аммо нархлар аввалги йилларга қараганда анча тез пасаймоқда. EastFruit таҳлилчилари айнан шу жиҳатга эътибор қаратишди.\nҲафта давомида қулупнайнинг улгуржи нархи икки баравар тушиб, ҳозирда 70 грн/кг (2,55 доллар/кг)дан сотилмоқда. Бир ҳафта олдин, ушбу мевани ўртача 160 грн/кг (5,83 доллар) нархда олишаётганди. Ўтган йилнинг шу пайтида эса нархлар 100 грн/кг ни ташкил қилган. Шундай қилиб, қулупнай нархи ўтган йилгидан аллақачон пасайиб, 2019 йилги нархларга тенглашди. Сифати пастроқ ва кичик калибрли меваларнинг килосини ҳатто 50 грн (1,82 доллар) эвазига сотиб олиш мумкин.\nШунингдек ўқинг: Грузияда боғ қулупнайи мавсуми авж паллага кирди – бозорда талаб ва таклиф қандай?\nБундан ташқари, EastFruit маълумотларига кўра, қулупнайларнинг Украинадаги нархи Польшадагидан ҳам пасайиб кетган. Ҳолбуки, бир ҳафта олдин Польша қулупнайлари арзонроқ эди. Аммо, энди Польшада қулупнайнинг улгуржи нархи Украинадагидан 15 АҚШ центига баланд сотилмоқда. Украиналик етказиб берувчилар қулупнайни Беларусга экспорт қилиш бўйича музокараларни бошлаб юбордилар. Бу ердаги нархлар резаворнинг килоси учун ўртача бир АҚШ доллари баланд бўлиб турибди.\nFTradeClub Berries 2021БеларусьқулупнайнархларПольшаУкраина


Огоҳ бўлинг! Бир хонадонда 7 киши, бошқасида эса 4 киши газдан заҳарланиб ҳалок бўлдиHaqida.net\nHome Dunyo Огоҳ бўлинг! Бир хонадонда 7 киши, бошқасида эса 4 киши газдан заҳарланиб ҳалок бўлди\nФавқулодда вазиятлар вазирлиги подполковниги Зулфиқор Қиличев 28 ноябрь куни «Ўзтрансгаз»нинг «Турмушда газдан хавфсиз фойдаланиш» мавзуидаги семинарида республикамиз ҳудудида газдан заҳарланиш ҳолатларига доир маълумотларни тақдим этди. Унга кўра, ис газидан энг кўп заҳарланиш ҳолатлари Андижон, Сурхондарё, Қашқадарё, Жиззах, Самарқанд, Бухоро, Фарғона ва Наманган вилоятлари ҳамда Қорақалпоғистон Республикасига тўғри келмоқда.\nМазкур дастур ижросини таъминлаш юзасидан бугунги кунга қадар жойларда идоралараро ишчи гуруҳлар томонидан 5372 рейд ўтказилди. Шулардан: бозорларда – 196 маротаба, қозонхоналар, ғишт заводлари, новвойхоналар ва бошқа корхона ташкилотларда – 2120 маротаба, даволаш ва ўқув муассасаларида эса – 2622 марта.


Қашқадарё вилоятининг Яккабоғ туманида фермерларга чириган картошка уруғи тарқатишда гумон қилинган «EGOIST AST» МЧЖ раҳбарига нисбатан жиноят иши қўзғатилди. Бу ҳақда Бош прокуратура матбуот хизмати раҳбари Ҳаёт Шамсуддинов хабар берган.\nKun.uz'да фермерларга такрорий экин учун «Агробанк»нинг йиллик 24 фоизлик кредити асосида, ҳар гектарига 3 тонна ҳисобида тарқатилаётган картошка уруғнинг 70 фоизи яроқсиз, экилса униб чиқмаётгани ҳақида маҳаллий фермерлар шикояти эълон қилинганди.\nТаъкидланишича, ҳукумат қарори билан картошкага ихтисослаштирилган Қашқадарё вилоятининг Яккабоғ, Шаҳрисабз туманларидаги фермерлар Қарши шаҳридаги «Эгоист АСТ» МЧЖ билан шартнома имзолашга мажбурланган.\nҚашқадарё вилояти ҳокимлиги ахборот хизмати вазиятни ўрганиб, Шаҳрисабз ва Яккабоғ туманларидаги 656 нафар фермер хўжаликларига «EGOIST AST» МЧЖ томонидан 44,8 миллиард сўмлик 6400 тонна картошка уруғлигини етказиб бериш бўйича шартномалар имзоланганини билдирди.\n«Ўрганишлар давомида аниқландики, туман фермерларига МЖЧнинг Яккабоғдаги ва Шаҳрисабз шаҳридаги «EGOIST AST»нинг омборхоналаридан уруғлик тарқатилган. Фермерларга кўра, Шаҳрисабз филиалида тарқатилган уруғлик картошканинг баъзи қисмининг сифати талабга жавоб бермаган», - дейилади вилоят ҳокимлиги хабарида.\nБундан ташқари, мазкур масала юзасидан Олий Мажлис Қонунчилик палатаси депутати Шаҳноза Ҳолмаҳаматованинг депутатлик сўровига ижобий ечим билан жавоб қайтарилган.\nАйни пайтда Ўзбекистон Жиноят кодексининг 167-моддаси («Ўзлаштириш ёки растрата йўли билан талон-торож қилиш») 3-қисми билан жиноят иши қўзғатилган. Иш юзасидан тергов ҳаракатлари ўтказилмоқда.\nЖиззахда молдовалик тадбиркор 160 минг долларга алданди. У ҳокимлик кафиллигига ишонган


27.01.20 14:06\tmsk\nYouTubeдаги South China Morning Post канали видеосидан лавҳа\nХитой ҳукумати пневмония касаллигини келтириб чиқарувчи янги вирусга қарши курашга 60,3 млрд юан ($8,7 млрд.га яқин) миқдорида маблағ ажратди. Бу ҳақда ХХР Молия вазирлигига таянган ҳолда Reuters хабар беради.\nШунингдек, давлат Тараққиёт ва ислоҳотлар миллий комиссияси Уханда (дастлаб вирус тарқалган шаҳар) янги клиникалар қурилиши учун 30 млн юан ($43,5 млн) ажратишни режалаштирган. Энг сўнгги маълумотларга кўра, коронавирус билан касалланган одамларнинг сони 2,7 мингни ташкил этади. Уларнинг барчаси хитойлик бўлиб, ярмидан кўпи Хубэй (Ухань жойлашган) марказий провинциясига тўғри келади. Айрим ҳолларда коронавирус билан чалинганлар Осиё мамлакатлари (Сингапур, Вьетнам, Жанубий Корея, Япония, Таиланд ва Непал), Европа (Франция), Шимолий Америка (АҚШ ва Канада), шунингдек, Австралияда қайд этилган.\nКасаллик ўта оғир ва оғир ҳолда кечмоқда (сўнгги маълумотларга кўра, Хитойда 81 та одам касалликдан вафот этган). Касалликка чалинган одамларнинг айримлари соғайган, кўпчилиги шифохонада қолмоқда.\nХитойда вирусга қарши кураш доирасида ўндан ортиқ шаҳар (орасида Ухань ҳам бор) изоляция қилинган. Қатор компаниялар ўз ходимларини масофадан ишлаш тизимига кўчирган ва хитойликларнинг Янги йил байрами муносабати билан ишчиларнинг таътил кунларини узайтирган. Вируснинг тарқалиши юан курси, жамғарма бозорларидаги индекснинг тушиб кетишига сабаб бўлган. Шунингдек, таҳлилчилар нефть нархининг тушиб кетишини ҳам шу касаллик билан боғлашмоқда (сўнгги маълумотларга кўра, Brent маркасидаги нефтнинг бир баррели $59,41 баҳоланган). Ўпка яллиғланиши касаллиги, яъни пневмония ўтган йил декабрь ойида Хитойда пайдо бўлди. Таҳлиллар мазкур касалликнинг тарқалишига коронавирус сабаб бўлганини кўрсатди.\nУнинг манбаи — маҳаллий бозорларда сотилган гўшт бўлган (кўршапалаклар истеъмол қилувчи ҳайвонлар гўшти). Кейинчалик инфекция одамдан одамга юқиши аниқланди.\nКасалликнинг тарқалишига хитойликларнинг миллий байрами Янги йил туфайли мамлакат ичкарисида ва дунё бўйлаб саёҳатларга отланиши ҳам сабаб бўлиши мумкин. Шунинг учун ХХРдан сайёҳларни кутаётган мамлакатлар чегараларда санитар назоратини кучайтирганлар.


19:05 / 25.09.2019 2195 pdf Ўқиш режими + -\nИккинчи қисм тил амалларидан иборат бўлиб, етти шуъбага бўлинади:\nУчинчи қисм бадан амалларидан иборат бўлиб, қирқ шуъбага бўлинади. Бу қисм уч навлидир.\nБиринчи нав ҳар бир шахснинг ўзига хос нарсаларда бўлиб, ўн олти шуъбадан иборатдир:\n1. Пок бўлмоқ. Бунга баданнинг, кийимнинг ва маконнинг поклиги киради. Баданнинг поклигига таҳорат кетказадиган нарсалардан таҳорат қилиш ҳамда жунубликдан, хайз ва нифосдан ғусл қилиш орқали покланиш киради.\n2. Намоз ўқиш. Бунга фарз, нафл ва қазо намозлар киради.\n7. Дийнни қутқариш. Бунга ширк диёридан ҳижрат қилиш ҳам киради\n15. Муомалада содиқ бўлиш. Риёдан сақланиш.\n16. Ҳақ ила гувоҳлик бериш. Гувоҳликни яширмаслик.\n1. Никоҳ ила иффатли бўлмоқ.\n2. Аҳли аёлининг ҳаққини адо қилмоқ. Бунга ходимларга мулойим муомала қилиш ҳам киради.\n3. Ота-онага яхшилик қилиш. Бунга оққ бўлишдан сақланиш ҳам киради.\nУчинчи нав оммага тааллуқли бўлиб, ўн саккиз шуъбадан иборат.\nЖами етмиш етти шуъба бўлди.\nБу – аллома Маҳмуд ибн Аҳмад Айний раҳматуллоҳи алайҳининг ижтиҳодларидир. Бу илмий ижтиҳоддан кўплаб фойда олдик. Аллоҳ таоло у кишига манфаатли илм қолдирганлари учун мукофотларини тўлиқ қилиб берган бўлсин!\nАммо бир мулоҳазамиз борки, Айний раҳматуллоҳи алайҳининг етмиш еттилик рўйхатларига ушбу ҳадисда очиқ-ойдин айтилган «Ҳаё» шуъбаси кирмай қолибди. Албатта, у киши айтганларидек, ҳаёни ҳам бирорта бобга қўшиб юборса бўлади. Аммо ҳадиси шарифда, энг олий ва энг қуйи шуъбалардан кейин ҳаёни алоҳида таъкидлаб, «Ҳаё иймоннинг шуъбасидир», дейилиши бежиз бўлмаса керак. Чунки ҳаё иймоннинг энг ажойиб кўринишларидан биридир. Ҳаё инсонни доимо яхшилик қилишга, ёмонликдан четланишга чорловчи ажойиб сифатдир.\nЭнди ушбу ҳадисдан оладиган фойдалар ҳақида сўз юритайлик:\n1. Иймоннинг шуъбалари борлиги.\n2. «Лаа илааҳа иллаллоҳ» иймоннинг олий шуъбаси эканлиги.\n3. Йўлдан озор берувчи нарсани олиб ташлаш иймондан эканлиги.\n4. Ҳаё иймондан эканлиги.\nУламоларимиз Иймон ва унинг шуъбаларини дарахт ва унинг шохларига ўхшатадилар. Агар Имом ал-Айнийнинг ижтиҳоди ила тасаввур қилсак, иймон етмиш етти шохи бор бир гўзал дарахтдир. Ўша кўркам дарахт ҳамма шохлари билан гўзалдир. Аллоҳ кўрсатмасин, бирор шохи, ҳатто бирор баргига футур етса, дарахтнинг гўзаллигига футур етади. Кўрган одам: «Шу барги ҳам бут бўлса, ажойиб дарахт бўлар экан», деб афсусланади.\nИнсоф билан бир ўйлаб кўрайлик-чи, иймон дарахтимизнинг ҳамма барглари, шохлари, танаси бутми? Нечта шохи кесилган, нечтаси қуриган? Уларни ўрнига келтириш учун нималар қилмоқдамиз?\nДунё бугунги кунда бу ҳадисдан чиқадиган ҳикматларга қанчалик муҳтож? Дунёга етмиш нечта шуъбаси бор иймон жуда керак, дунё ва инсоният иймонга жуда муҳтож.\nБутун дунё, барча инсоният «Лаа илааҳа иллаллоҳ»га муҳтож, иймоннинг муҳим шуъбаларидан бўлган ҳаёга муҳтож.\nУлар йўлдан озор берадиган нарсани олиб ташлашни иймон шуъбаси даражасига кўтарган Ислом дийнига муҳтожлар. Бу эҳтиёж кундан-кунга ўсиб бормоқда. Чунки дунёда, инсонлар ичида кундан-кунга иймонсизлар, иймони заифлар кўпаймоқда, ҳаёсизлар кўпаймоқда. Инсоният йўлига озор берувчи нарсаларни ташловчилар кўпаймоқда.\n17:45 / 25.09.2019 2808\n07:05 / 26.09.2019 680\n2667 15:05 / 01.04.2020\n1601 13:09 / 24.06.2020\n4502 17:44 / 07.04.2017\n2997 13:17 / 15.01.2020


Showing 181-200 of 227 items.\nБас, ўлчовни тўлиқ ўлчанглар ва камайтиргувчилардан бўлманглар.\nВа тўғри тарози ила тортинглар.\nОдамларнинг нарсаларини камайтириб берманг. Ер юзида турли бузғунчиликлар қилманглар.\nСизни ва аввалги наслларни яратган зотдан қўрқинг».\nУлар: «Албатта, сен сеҳрланганлардансан.\nВа сен бизга ўхшаган башардан бошқа нарса эмассан. Биз сени, албатта, ёлғончилардан, деб биурамиз.\nАгар ростгўйлардан бўлсанг устимиздан осмоннинг бир бўлагини ташлавор», дедилар.\nУ: «Роббим қилаётган ишингизни ўта яхши билгувчидир», деди.\nБас, улар у(Шуайб)ни ёлғончи қилдилар. Бас, уларни «соябон» куни азоби тутди. Албатта, у улуғ куннинг азоби эди. ( Аллоҳ таоло Айка халқини азобга дучор этишни ирода қилганида ҳавони ўта иситиб юборди. Шунда пастлаб келаётган булут пайдо бўлди. Булут уларга соябон бўлиб кўринди. Ҳаммалари ўзларини булут соясига урдилар. Жиноятчи қавмнинг ҳаммаси булут соясига кириб бўлгандан сўнг, бирдан чақмоқ чақиб, булутдан ўт-олов чиқиб уларни ҳалок этди.)\nАлбатта, бунда оят-белги бор. Лекин кўплари мўмин бўлмадилар.\nАлбатта, у (Қуръон) Роббул Оламийннинг туширганидир.\nУни Руҳул амийн олиб тушди.\nСенинг қалбингга, огоҳлантиргувчилардан бўлишинг учун.\nОчиқ-ойдин араб тилида. («Руҳул Амийн»дан мурод Жаброил фаришта алайҳиссалом; «огоҳлантиргувчилардан» дегани Пайғамбарлардан деган маънони билдиради. Яъни, Қуръонни Жаброил сенинг қалбингда Пайғамбарлардан бўлишинг учун равшан араб тилида олиб тушди.)\nАлбатта, у (Қуръон) аввалгиларининг китобларида ҳам бордир. ( Қуръоннинг зикри, аввалги умматларнинг илоҳий китобларида ҳам бордир.)\nУни Бани Исроил уламоларининг билишлари, улар учун оят-далил эмасми?!\nАгар Биз уни баъзи ажамийларга нозил қилсак.\nБас, у уларга уни ўқиб берса ҳам, мўмин бўлмас эдилар.\nБиз у(Қуръон)ни жиноятчилар қалбларига ана шундай йўлладик. (Улар уни эшитадилар, маъноларини тушунадилар, аммо иймон келтирмайдилар.)


Ўзбекистон 5 йил ичида қишлоқ хўжалиги соҳасига 2,5 миллиард долларлик хорижий кредитларни жалб қилди • EastFruit\nБош саҳифа › Янгиликлар › Ўзбекистон 5 йил ичида қишлоқ хўжалиги соҳасига 2,5 миллиард долларлик хорижий кредитларни жалб қилди\nЎзбекистон 5 йил ичида қишлоқ хўжалиги соҳасига 2,5 миллиард долларлик хорижий кредитларни жалб қилди\nМуаллиф: EastFruit 29 Апр 22 28 Апр 22 073\nСўнгги беш йилда қишлоқ хўжалиги соҳасига 2 миллиард 500 миллион доллар хорижий кредитлар жалб қилинган. Ҳозиргача шундан 1 миллиард 700 миллион доллари ўзлаштирилиб, 4 мингга яқин лойиҳа амалга оширилган. Жумладан, замонавий иссиқхоналар, интенсив боғлар, кўчатчилик хўжаликлари ва музлаткичли омборхоналар ташкил этилган.\nУшбу маълумотлар 2022 йилнинг 27 апрель куни бўлиб ўтган қишлоқ хўжалиги соҳасида лойиҳаларни амалга ошириш ва таълим сифатини оширишга бағишланган Давлат раҳбари бошчилигидаги йиғилишда тилга олинди. Йиғилишда халқаро молия институтларидан жалб этилган маблағларни самарали йўналтириш, лойиҳаларни жадаллаштириш чора-тадбирлари муҳокама қилинди.\nБугунги кунда умумий қиймати 400 миллион долларлик 580 та янги лойиҳа шакллантирилган. Лекин кредитлар муддати қисқалиги ёки мутахассислар етишмаслиги сабабли уларни амалга ошириш кечикмоқда, дейилади Президент матбуот хизмати хабарида.\nШу боис Қишлоқ хўжалиги вазирлигига лойиҳаларни ўзи ишга тушириб, лизинг асосида сотиш ваколати юклатилди.\nХусусан, жорий йилда 6 та вилоятда қарийб 2 минг гектар интенсив боғ ва токзорлар барпо этилиши, жами 115 минг тоннали 17 та кичик агрологистика маркази ишга туширилиши режалаштирилган. Улар тадбиркорларга тайёр ҳолда, лизинг асосида сотилади.\nДавлатимиз раҳбари соҳада хизматларни ривожлантириш, экинлар ҳисоби ва сув сарфини онлайн мониторинг қилиш бўйича кўрсатмалар берди.\nБу йил Андижон, Наманган, Фарғона, Жиззах, Самарқанд ва Хоразм вилоятларида агрохизматлар маркази ташкил этилиб, 100 дан ортиқ хизматлар йўлга қўйилиши қайд этилди. Бу марказларда замонавий лабораториялар бўлади, хорижий мутахассислар жалб қилинади. Лойиҳалар бўйича маблағларни бошқариш, ерлар ва экинлар ҳисоби, суғориш ишлари ва ҳосилдорлик электрон тарзда кузатиб борилади.\nҚишлоқ хўжалиги вазирлигига ҳар бир вилоят кесимида алоҳида “йўл хариталари” ишлаб чиқиб, уларнинг ижросини жойида ташкил этиш вазифаси қўйилди.\nЙиғилишда аграр соҳада таълим сифатини яхшилаш масаласига ҳам тўхталиб ўтилди.\n2022-2023 ўқув йилидан Халқаро қишлоқ хўжалиги университети иш бошлаши режалаштирилган. Президентимиз у ерга чет эллик ўқитувчиларни жалб қилиш, маҳаллий мураббийларнинг малакасини ошириш зарурлигини таъкидлади.\nШунингдек, Тошкент давлат аграр университетига 17 миллион доллар кредит ва грант жалб қилинган. Бунинг ҳисобига университет лабораторияси 129 турдаги замонавий асбоб-ускуна билан жиҳозланади, боғдорчилик, сабзавотчилик, чорвачилик, механизация, озиқ-овқат саноати каби 20 та йўналиш бўйича янги тажриба участкалари ташкил этилади, хорижий мутахассислар жалб қилинади.\nДавлатимиз раҳбари соҳа учун ўрта бўғин мутахассисларини тайёрлаш ҳам муҳимлигини таъкидлади. Бунинг учун олий таълим билан коллеж ва техникумларнинг ўзаро боғлиқлигини таъминлаш керак. Шу боис мутасадди вазирликларга ўрта махсус ўқув дастурлари, дарсликлар ва амалиёт тизимини соҳа корхоналари талаблари асосида қайта кўриб чиқиш топширилди.\nинтенсив боғлариссиқхона комплексимолиялаштиришЎзбекистон


Маънавият ўғрилари ким, уларга неча чора кўрилмайди? - zarnews.uz\nСамарқанд вилояти ҳокимлигида 15 июль куни ўтказилган аппарат йиғилишида туман, шаҳар газеталарининг моддий-техника базасини мустаҳкамлаш борасида олиб борилаётган ишлар ва газета-журналларни обуначиларга ўз вақтида етказиб бериш масалалари муҳокама этилди.\nМуҳокама давомида газеталар муассислари – туман, шаҳар ҳокимликларининг ўз нашрига эътиборсизлиги танқид қилинди. Айниқса, бу борада Булунғур тумани ҳокимлиги ва “Булунғур ҳаёти” газетасининг муносабатлари, фаолияти мутлақо қониқарсиз, деб таъкидланди.\nШу билан бирга газеталар мазмун-мундарижасини бойитиш, таҳририятларнинг замон билан ҳамнафас бўлиб ишлаши кераклиги қайд этилди.\nВилоятда матбуот тарқатиш фаолияти билан шуғулланувчи корхоналар томонидан газета-журналлар ўз вақтида обуначиларга етказилмаётгани, шунингдек, обуна пулларининг таҳририятга ўтказиб берилмаётгани таъкидланиб, прокуратура органларига улар фаолиятига ҳуқуқий баҳо бериш кўрсатиб ўтилди.\n– Нега товуқ ўғирлаган одамга жавобгарлик белгиланади-ю газеталарини обуначиларга етказмаётган ёки таҳририят пулини бермаётган матбуот тарқатувчи ташкилотга, маънавият ўғрисига чора кўрилмаслиги керак – деди Э.Турдимов. – Ҳуқуқ-тартибот идоралари, аввало прокуратура органлари матбуот тарқатувчи ва таҳририят ўртасидаги шартнома шартларни бажарилишини ўрганиб, улар фаолиятига ҳуқуқий баҳо бериши зарур.\n“Соф обунага эришайлик”\n“Зарафшон” газетасига обуна бўлинг!


Бугун, 11 май куни Тошкентдаги Wyndham меҳмонхонасида «Закотим» онлайн закот ҳисоблаш платформасининг тақдимоти ўтказилди.\nДастур ислом молияси мутахассислари, Ўзбекистон мусулмонлари идораси уламолари ҳамда Тошкент ислом институти педагоглари ҳамкорлигида ишлаб чиқилган.\n«Закотим» ёрдамида моли нисобга етган мусулмонлар ўз молиявий ибодат ва мажбуриятлари бўлган закотни аниқ ва осон ҳисоблаб чиқишлари мумкин бўлади.\nТаъкидланганидек, закотнинг беқиёс умуминсоний, ижтимоий ва иқтисодий фойдалари бор.\nИжтимоий уйғунлик ва адолат. Закот – камбағаллар ва бойлар ўртасидаги кўприкдир. Замонавий иқтисодиётда бойлик бир неча киши қўлида тўпланади, камбағалларнинг моддий аҳволи эса ёмонлашиб бораверади. Закотнинг мақсадларидан бири ана шундай ижтимоий тенгсизликка йўл қўймасликдир.\nИжтимоий ҳимоя. Закот – ижтимоий ҳимоя воситасидир. Бугун қўлида етарлича маблағи борлар муҳтожларга ёрдам беради. Агар эртага вазият ўзгариб, ўша одамларнинг ўзига молиявий ёрдам зарур бўлиб қолса, улар зарур бўлган маблағларни бошқалардан олиши мумкин.\nМол-мулкка ҳирс қўйганлар учун энг яхши таъсир воситаси. Закот пул маблағлари ва тўпланган мол-мулкдан олинади, шу сабабли, ҳар йили закот берадиган киши мол-мулкини сармоя сифатида бирор бир тижорат/тадбиркорлик фаолияти орқали кўпайтиришга ҳаракат қилади, яъни закот тўловчи мол-мулки йилдан йилга камайиб боравермаслиги учун уни кўпайтиришга интилади. Унинг моли кўпайган сари у кўпроқ закот тўлайди, бу билан бўйнидаги фарзни бажаради ва жамиятга фойдаси тегади. Бунда закот сўзининг «ўсиш» деган луғавий маъноси кўринади.\nБойликларнинг жамиятда айланиши. Закот сабабли бойлик бир жойда тўпланмай, айланма маблағ кўринишида бутун жамиятга фойда келтиради. Закот қашшоқликнинг камайишига сезиларли даражада таъсир қилади. Агар закот тизими тўғри йўлга қўйилса, жамиятда камбағалликка тўлиқ барҳам берилиши мумкин.\nИнсоний биродарлик. Закот кишилар орасидаги оқибатни ва улар орасидаги биродарлик руҳини кучайтиради.\nЎз вазифасини бажариш ва ўзини ҳурмат қилиш. Закот – бойлар учун мажбурий амалдир. Бу уларнинг камбағалларга нисбатан саховатпешалигини англатмайди, балки улар Аллоҳ томонидан фарз қилинган вазифани бажариш орқали ўзларини охиратда Аллоҳнинг ғазабига дучор бўлишдан сақлашга ҳаракат қилишларини билдиради.\nТиланчиликка барҳам бериш. Агар закот беришга қодир ҳар бир киши ўз вазифасини адо этса, жамиятда камбағал ёки муҳтож кишилар тиланчилик қилишгача бормайдилар. Ислом дини бойларнинг муҳтожларга ёрдам қўлини чўзишларини шарт қилиши баробарида камбағалларни тиланчилик қилишдан қайтарган.\nТинчлик ва тараққиёт. Закот жамиятнинг турли қатламлари ўртасида молиявий мувозанатни таъминлаши орқали, ижтимоий адолатни таъминлайди. Бунинг натижасида жиноятчилик даражаси ҳам пасаяди. Шу тарзда бутун жамият ҳамжиҳатликда тараққиётга интилади, ривожланади. Моддий бойликларнинг адолатли тақсимланиши ишсизлик даражасини пасайтиради ва иқтисодий инқирозларнинг олдини олади.\nАгар закот беришга қодир кишилар ўзларига фарз қилинган бу амални чин дилдан ва тўлақонли адо этсалар, давлатнинг ижтимоий дастурлари билан бир қаторда, закот – бутун бир жамиятнинг иқтисодий, ижтимоий ва маънавий ҳолатини ижобий томонга ўзгартира оладиган воситадир.\n«Закотим» онлайн закот ҳисоблаш дастури эса закот маблағларини йиғиш, жамғариш ва самарали тақсимлаш имкониятини берувчи ишончли онлайн платформа сифатида ишлаб чиқилди.\n15:27 / 09.04.2021\nЗакот — фарз қилинган молиявий ибодат. Берувчи, ҳақдор, нисоб ва бошқа масалалар ҳақида


Валютани банкда алмаштирасиз\nҚозоқ расмийлари хусусий саррофлик дўконлари эгаларининг валюта алмаштиришда чайқовчиликка ружуъ қўяётганлигини айтиб, яқин орада бу дўконларни ёпмоқчи бўлиб турибдилар.\nҚозоғистон халқ банки раиси Григорий Марченкога кўра, Қозоғистонда миллий валютанинг такрорий девальвацияси кутилаётгани миш-мишлари остида сўнгги икки ой давомида хусусий саррофлик дўконлари (валюта алмаштириш шаҳобчалари) аҳолига умумий қиймати 2 млрд. АҚШ долларига тенг хорижий валюта сотиб юборганлар. Бу эса, мамлакат бош банкирининг айтишича, Қозоғистон тарихида кузатилаётган илк рекорд кўрсаткичдир:\n- Ҳозир парламент валюта бошқаруви ҳақидаги қонунга ўзгартиш ва тўлиқлашлар киритиш бўйича қонун лойиҳасини кўриб чиқмоқда.\nЎйлайманки, биз мамлакатда валюта айирбошлаш бўйича операциялар фақат банклар томонидан амалга оширилиши тўғрисида таклиф киритамиз.\nАгар депутатлар бизни қўллаб-қувватласалар, биз бу масалани биратўла ҳал қилиш имконига эга бўламиз, деди Қозоғистон халқ банки раиси Григорий Марченко.\nБаъзи кузатувчилар мамлакатда 10 йилдан буён фаолият олиб бораётган хусусий саррофлик дўконларининг ёпилиши оқибатида ишсизлар сони ортиши мумкинлигини билдирмоқдалар.\nБироқ экспертлар саррофларни ишсиз қолдирмасликнинг бошқа чоралари мавжудлигини таъкидлаяптилар:\n- Хусусий саррофлик дўконлари уюшмаган бозор субъектлари бўлиб ҳисобланади. Биз уюшган бозор ташкил этиб, шу тариқа миллий валютамизни ҳимоя қилишимиз лозим.\nТаннарх харажатлари ва таннарх калькуляцияси миллий валютада амалга оширилаётган ҳамда хорижий валюта тақчиллиги юзага келаётган пайтда ҳамда маҳаллий ишлаб чиқаришни ривожлантириш учун бу каби валюта чеклови жорий этилиши шарт, деб ҳисоблайман.\nШу тариқа хорижий валюта чайқовчилиги билан шуғулланаётган кўплаб одамларни реал сектордаги бизнесга йўналтириш керак, дейди қозоғистонлик иқтисодчи Илёс Исаев.\nЎзбекистонлик таҳлилчи Комрон Алиевнинг айтишича, қозоқ расмийларининг хориж валютасини бошқариш бўйича амалга оширмоқчи бўлаётган қадами ўз вақтида Ўзбекистон ҳукумати томонидан ҳам амалга татбиқ этилган.\nБироқ таҳлилчи, охир-оқибатда, бу кутилган ижобий натижани бермай, Ўзбекистон иқтисодиётини буткул фалаж аҳволга солиб қўйганини айтади:\n- Демак, ҳар бир инсон ўша банкка бориши керак, қанақадир қўшимча қоғозлар кўрсатиши керак. Бу Қозоғистон валютаси конвертациясини чеклашнинг услубларидан биридир.\nБунинг оқибатида иқтисодиётнинг ривожланиши камаяди, сармоялар келиши ҳам маълум даражада камаяди, туризм соҳасида ҳам қийинчиликлар юзага келади. Чунки чет элдан келаётган туристлар ўзининг пулларини маҳаллий валютага бемалол алмаштириш имкониятига эга бўлиши керак.\nБу ҳолат, шунингдек, қора бозорнинг юзага келишига олиб келади, дейди ўзбекистонлик таҳлилчи Комрон Алиев.\nЎзбекистонлик яна бир иқтисодчи Виктор Ивонин Ўзбекистонда валюта операциялари бошқарувини банклар ихтиёрига топширилгани чиндан ҳам валюта қора бозорини вужудга келтирганини айтади. Бироқ таҳлилчига кўра, бу жараён ҳозирги кўринишида мамлакат иқтисодиёти учун зарарсиздир:\n- Валюта қора бозори орқали ўтаётган пул оқимини жуда эҳтиёткорлик билан кузатиб бориш, унинг катта фойда келтиришига йўл қўймаслик керак. Чунки, агар валюта қора бозори даромади катта бўлмаса, унинг таъсири кучли бўлмайди.\nБироқ валюта қора бозори бошқа жараёнларга катта таъсир ўтказа бошласа, уни доимий назорат остида ушлашга тўғри келади. Бунинг қатор механизмлари мавжуд. Бу борада Қозоғистон Ўзбекистондан кўчирма олмай, бунинг учун ўз механизмларини ишлаб чиқиши лозим, дейди Ивонин.\nҚайд этиш жоизки, Марказий Осиё давлатлари ичида иқтисодиёти энг илғор ҳисобланган Қозоғистон қўшни Ўзбекистон юритаётган иқтисодий сиёсат ўзанига тушиб қолаётгани ҳақида сўнгги пайтларда кўп гапирилмоқда.\nҚозоғистонлик сиёсатшунос Эдуард Полетаев мамлакат расмийларининг валюта айирбошлаш юзасидан киритмоқчи бўлаётган ўзгартишлари маҳаллий аҳоли норозилигига сабаб бўлибгина қолмай, мамлакатга катта инвестициялар ётқизаётган чет эллик сармояларининг ҳам ҳафсаласини пир қилиши мумкинлигини қайд этади:\n- Нафақат Ўзбекистон, балки Россиядаги саррофлик дўконларидан валюта сотиб олиш ёки сотишда паспорт кўрсатиш лозим. Бу қалбаки валюта келиб тушиши ва террорчилик мақсадида ўтказилаётган пул жўнатмаларининг олдини олиш мақсадида амалга оширилган.\nБироқ бу ҳолат Қозоғистонда амалга оширилса, одамларнинг, хусусан сармоядорларнинг бозор воситаларига бўлган ишончини йўқотади.\nЎзбек расмийлари ҳам хорижий валюта билан боғлиқ операциялар тартибини мураккаблаштириб юборгандилар, аммо бу салбий оқибатларга олиб келди.\nҲозир Ўзбекистон расмийлари хато қилганларини тушуниб етдилар, аммо бу хатони тузатиш жараёни жуда қийин кечаяпти, дейди қозоғистонлик кузатувчи Эдуард Полетаев.


Тошкент туманидаги АЁҚШда содир бўлган ёнғин сабаблари очиқланди\n12:46 01.07.2019 (Янгиланган 13:24 01.07.2019)\nЁнғин оқибатида “МАЗ” ва “Матиз” автомашиналари ёниб зарар кўрган. Ёнғин ўчириш вақтида шу МЧЖ ишчиси куйиш жароҳатлари олиб, касалхонага ётқизилган.\nТОШКЕНТ, 1 июл – Sputnik. Ўзбекистон ИИВ Тошкент туманидаги АЁҚШда содир бўлган ёнғин тафсилотларини очиқлади.\nМаълум қилинишича, Тошкент туманида 1 июль соат 00.45 ларда “Обод Капитал” МЧЖга қарашли АЁҚШдаги ёқилғи сиғимига 30 ёшли Н.И. бошқарувидаги “МАЗ” ёқилғи ташиш автомашинасидан ёқилғи тўкаётганида ёнғин содир бўлган.\nКўрилган чоралар натижасида ёнғин соат 01.46да ўчирилган.\nЁнғин оқибатида АЁҚШ оператор биносининг 40 кв.м. майдонида томи, шифти, ички жиҳозлари, МЧЖ ҳужжатлари, “МАЗ” ёқилғи ташиш ва шу ерда бўлган “Матиз” автомашиналари ёниб зарар кўрган.\nШунингдек, ёнғин ўчириш вақтида шу МЧЖ ишчиси куйиш жароҳатлари олиб, касалхонага ётқизилган.\n“Ёнғин “МАЗ” ёқилғи ташиш автомашинаси ҳайдовчиси Н.И. ёқилғи тўкиш вақтида ёнғин хавфсизлиги қоидаларига риоя этмаганлигидан келиб чиққанлиги аниқланган”, - дейилади ИИВ расмий хабарида.\nҲозирда келтирилган моддий зарар миқдори аниқланмоқда. Суриштирув ишлари олиб борилмоқда.


Ўзбекистонда «Газпромбанк» ваколатхонаси аккредитация қилинди – Kommers.uz\nМолия\t18:00 | 24.1.22\nВаколатхона Ўзбекистонда амалга оширилаётган ташаббус ва лойиҳаларни қўллаб-қувватлаш мақсадида ташкил этилган.\nЎзбекистонда «Газпромбанк» ваколатхонаси аккредитация қилинди. Бу ҳақда Марказий банк матбуот хизмати хабар берди.\nМаълум қилинишича, Ўзбекистон Марказий банки томонидан «Газпромбанк»нинг (Россия) ваколатхонаси аккредитация қилинган.\nАввалроқ Россия Ўзбекистон билан товар айирбошлашни 10 миллиард долларга етказмоқчилиги хабар қилинганди. Шунингдек, Россиянинг станоксозлик заводи Ўзбекистон саноат бозорига кирмоқчилиги ҳақида хабар берилди.


ЎзА - Huawei интеллектуал мулк бўйича расмий ҳужжатни эълон қилди\nHuawei компанияси бугун инновация ва интеллектуал мулк (ИМ) бўйича расмий ҳужжатни эълон қилди ҳамда ушбу масала борасидаги баҳсларнинг сиёсийлаштирилишига қарши эканлигини билдирди. Компаниянинг бош қароргоҳида ташкил этилган матбуот анжуманида Huawei бош ҳуқуқшуноси Сонг Люпиннинг айтишича, интеллектуал мулк ҳар бир инновациянинг пойдевори ҳисобланади ва унга сиёсий тус беришга ҳаракат қилиш жаҳондаги тараққиётга хавф туғдиради.\n“Агар сиёсатчилар интеллектуал мулкдан сиёсий қурол сифатида фойдаланишса, улар бу қилмишлари билан патентларни ҳимоя қилиш тизимига бўлган ишончни яксон қиладилар. Агар айрим ҳукуматлар муайян компанияларни саралаган ҳолда уларга тегишли интеллектуал мулкдан маҳрум этса, бундай ҳаракат пировардида глобал инновациялар пойдеворининг дарз кетишига сабаб бўлади.\n“Интеллектуал мулкни ҳурмат қилиш ва уни ҳимоялаш - инновациялар асоси” деб номланган ҳужжатда Huawei компаниясининг бу борадаги тажрибаси, шунингдек, инновациялар тараққиётига ва интеллектуал мулк ҳуқуқини ҳимоялашга қўшган ҳиссаси тўғрисида батафсил маълумот берилади.\nҲужжатда инновациялар ва интеллектуал мулк ҳуқуқини ҳимоя қилиш Huawei компаниясининг 30 йиллик муваффақиятли фаолиятининг асоси эканлиги қайд қилинган. 2018 йилнинг якунига қадар Huawei жами 87 805 та патентни рўйхатдан ўтказган бўлиб, улардан 11 152 таси АҚШ патентлари ҳисобланади. 2015 йилдан буён Huawei лицензиялаш фаолиятидан 1,4 млрд доллар миқдорида даромад кўрган.\nHuawei ўз патентларини тўплашдан ташқари, бошқа компанияларга тегишли интеллектуал мулкдан қонуний равишда фойдаланиш учун 6 миллиард доллардан ортиқ гонорар тўлаган. Ҳужжатга кўра, ушбу миқдорнинг деярли 80% қисми Америка компанияларининг ҳиссасига тўғри келади.\nИнтеллектуал мулк қонун билан ҳимояланган хусусий мулк шакли ҳисобланади ва у билан боғлиқ баҳслар суд тартибида ҳал этилиши лозим, деди Сонг Люпин.\nБундан ташқари, у ўтган 30 йил мобайнида бирор бир суд Huawei компаниясини интеллектуал мулкни ғаразли тарзда ўғирлашда айблаб хулоса бермаганини ва компанияга бу борада зарарни қоплаш ҳақида ҳеч қандай талаб қўйилмаганини қўшимча қилиб ўтди.\nHuawei ишлаб чиққан илғор технологияларнинг 3G, 4G ва 5G тармоқларини бошқарадиган очиқ стандартларга бирлаштирилгани ҳақидаги оддий факт ҳам, унинг интеллектуал мулкка ҳурмат билан ёндашишини исботлайди. Бунинг натижасида ҳатто Huawei компаниясидан тўғридан-тўғри маҳсулот харид қилмайдиган мамлакатлар ҳам унинг таянч патентларидан фойдаланадилар ва Huawei яратган технологияларнинг афзалликларидан баҳраманд бўладилар.\nСонг Люпин, шу билан бирга, патентлардан фойдаланиш борасидаги Huawei позициясига ҳам эътиборни қаратиб, у ўз патентларидан юзага келадиган баҳсларда қурол сифатида фойдаланмаслигини билдирди. Унинг сўзларига кўра, FRAND тамойилига амал қилишда Huawei очиқ ва ҳамкорликка асосланган ёндашувни танлайди, бошқа сўз билан айтганда, у тегишли томонлар билан патент лицензиясига боғлиқ муносабатларда “холислик, мантиқийлик ва тенглик” тушунчалари асосида иш тутади.\n“Ҳар доимгидек Huawei ўз технологияларини дунё билан бўлишишга тайёр. Булар 5G стандартига оид ечимларни ҳам қамраб олади. Булар АҚШ компаниялари ва истеъмолчиларини ҳам четлаб ўтмайди. Биргаликда биз мазкур соҳани ривожлантирамиз ва бутун инсоният учун технологияларни кучайтирамиз”, - деб таъкидлади Сонг Люпин.\nҲужжатда, шунингдек, узлуксиз инновацияларнинг Huawei тараққиётига қўшган ҳиссаси, уларнинг ижтимоий қиймати ва Huawei компаниясининг бошқа томонларга ва ўзига тегишли интеллектуал мулк ҳуқуқига доир позицияси акс эттирилган.


Тарихчи: Айрим одатлар туфайли юзкўрмас бўлиб кетаётган оилалар бор\n17:11 / 28.08.2015\nАйрим урф-одатларда меъёрни билмаслик оқибатида юзкўрмас бўлиб кетаётган оилалар бугунги кунда кўплаб учрайди. Бу ҳақда тарихчи Дилшодбек Худойназаров “Оила даврасида” газетаси саҳифалари орқали айтиб ўтди.\nҚизнинг келин бўлиб бошқа хонадонга кетганидан сўнг ушбу оилага келиннинг қариндошлари томонидан қирқ кун давомида овқат ташиш одати ҳақида гапирар экан, мутахассис ушбу анъананинг илдизларига тўхталиб ўтди.\n“Бу билан аёлларнинг қанчалик пазанда, меҳмоннавоз, ўз ишига моҳир, дидли, ораста ҳамда қариндошлари билан муомала-муносабати ҳам намоён бўлади”, - таъкидлади у.\nШу билан бирга, тарихчининг фикрича, анъаналарда ортиқча дабдага йўл қўйиш, ихтиёрий одатларни мажбурийга айлантириш янги қуда тутинган оилалар ўртасидаги муносабатларнинг бузилишига олиб келган ҳолатлар ҳам кузатилган.\n“Унутмаслик керакки, янги келиндан хабар олишга бориш ҳам, уникига нимадир кўтариб кириш ҳам мажбурий эмас, - сўзида давом этди Худойназаров. - Ҳатто, бу ҳолатда ортиқча дабдаба ва исрофгарчиликка йўл қўйиш, хонадон аъзоларига малол етказиш, буни ўзи учун мажбурият ёки обрўга айлантириб олиш тўғри эмас. Айрим оилалар бундай ихтиёрий олди-бердилар туфайли юз кўрмас бўлиб кетаётгани ҳам сир эмас. Бугунги кунда бундай одатларни ҳар икки томон ўзаро келишиб, зарурат бўлганда ихчам ва ҳеч кимга оғир келмайдиган қилиб ўтказишга тарғиб қилиняпти”.


“Нефтчи” – “Навбаҳор” учрашувидан сўнг | "NAVBAHOR" FUTBOL JAMOASINING RASMIY WEB SAHIFASI\n“Нефтчи” – “Навбаҳор” учрашувидан сўнг\n“Нефтчи” – “Навбаҳор” учрашувидан сўнг ташкил этилган матбуот анжумани биринчи қисмида «Навбаҳор» жамоаси бош мураббийи Рашиджон Ғофуров иштирок этиб журналистлар саволларига жавоб қайтарди: - Агарда рақибга ўйин борасида имкониятни бой берганимизда ҳам алам қилмасди. Бир ярим бўлим давомида устунликка эга бўла туриб, йўқ жойдан гол ўтказиб юбориш ачинарли бўлди. Дарвозабонимиз томонидан йўл қўйилган хато туфайли имкониятни бой бердик. Ўз майдонимизда бўлиб ўтган дастлабки учрашувдаги хато бугун яна бир бор кузатилди. Шу сабабли, бу ҳолатга қандай изоҳ беришга ҳам ҳайронман. Ўйин борасида гап кетганида, баҳс ҳар икки жамоа мухлисларига ҳам ёқди деб ўйлайман. Яъни учрашув «дерби» мақомига мос тарзда кечди. Барчага маълумки, «дерби»лар доимо муросасиз руҳда ўтиб келади. Фурсатдан фойдаланиб «Нефтчи» жамоаси аъзоларини қўлга киритилган ғалаба билан табриклайман.\n- Жамоа ярим ҳимояси ва ҳужум ўртасида қандайдир боғлиқлик кўзга ташланмаяпти. Бу борада Сизнинг фикрингиз қандай?\n- Чинданам айни пайтда шу муаммо мавжуд. «Локомотив» билан ўтган ўйиндан кейин ҳам бу ҳақда гапириб ўтгандик. Ярим ҳимоя ва ҳужум ўртасида қандайдир бўшлиқ пайдо бўлган. Бу эса ҳужумчиларга тўпни етказиб беришда камчиликлар кўзга ташланмоқда. Бундан ташқари ташкил этилаётган ҳужумларимизни охирига етказа олмаётганлигимиз ҳам бизга панд бермоқда. Бугун ҳам рақиб ҳимояси томон босим уюштирдик. Лекин, кескин ҳужумларни гувоҳига айланмадик. Ўртада ўйинни ўз қўлига оладиган футболчини топа олмадик. Айни пайтда ушбу позийияга жанубий кореялик Хюнйеон Чойдан умид қилиб турибмиз. Ушбу футболчининг тиббий хулосалари кўнгилдагидек чиқиб, шифокорлар уни майдонга тушишига рухсат беришса, ушбу камчиликни у орқали ҳал қилишга уриниб кўрамиз.\nМатбуот анжумани иккинчи қисмида «Нефтчи» жамоаси бош мураббийи Андрей Фёдоров қатнашди: - Биринчи навбатда қўллаб-қувватлаганликлари учун мухлисларимизга миннатдорчилик билдириб ўтаман. Ўйинни қийин тарзда ўтишини кутгандик. Негаки, «Навбаҳор» билан бўлиб ўтадиган ўзаро қарама-қаршиликларда осон ўйинни ўзи бўлмайди. Футболчилик фаолиятим давомида ҳам бунга кўп бора гувоҳ бўлганман. Бугунги учрашув олдидан қилган тахминларимиз ўзини оқлади. Яъни ғалаба қозонган бўлсакда, бу осонлик билан қўлга киритилмади. "Бунёдкор"дан учралган мағлубиятдан кейин футболчиларда қандайдир ҳаёжон бор эди. Баҳс бошларида бу ҳол бироз кўзга ташланди. Лекин, вақт ўтган футболчиларимиз ўзларини ўнглаб олишди. Иккинчи бўлимда кўпроқ натижани сақлаб қолиш ҳақида ўйладик. Аслини олганда голга қадар ҳам ўйинни ўз дарвозамиздан узоқроқда давом этишини режалаштиргандик. Аммо, «Навбаҳор» жамоасини бугун майдонда яхши ҳаракат қилиши кўпроқ ҳимоя ҳақида ўйлашимизга сабабчи бўлди. Футболчиларимизни қийин шароитда ҳам борларини бериб ғалаба учун ҳаракат қилганларидан хурсандман ва уларга намойиш этган ўйинлари учун миннатдорчилик билдириб ўтаман. Бугун бизга ўйиндан кўра натижа муҳимроқ эди.